
PASKEHILSEN 

FRA  DET  FØRSTE 
PRÆSIDENTSKAB 


/i. 


På  denne  hellige  tid  af  året,  hvor  den  kristne  ver- 
den fejrer  Herren  Jesu  Kristi  offer  og  opstandel- 
se, vil  vi  gerne  føje  vort  højtidelige  vidnesbyrd 
til  de  andres  -  at  Han  virkelig  er  „vejen  og  sandheden 
og  livet".  Han  er  den  lovede  Messias,  Forløseren, 
Fredsfyrsten.  Vi  vidner  om,  at  verden  kun  kan  gøre  sig 
håb  om  at  finde  den  sande  fred  ved  at  følge  hans  lær- 
domme og  hans  eksempel. 

En  stor  del  af  verden  har  forår  nu,  en  årstid  hvor 
jorden,  træerne  og  blomsterne  retter  sig  op  igen  efter 
den  døde  vintertid.  Foråret  er  et  symbol  på  Frelserens 
opstandelse. 

Ligesom  foråret  inspirerer  til  fornyet  håb  og  liv,  gør 
Jesu  Kristi  opstandelse  det  samme.  Denne  fantastiske 
begivenhed,  der  fandt  sted  for  næsten  2000  år  siden, 
vil  kunne  forny  alle  som  er  villige  til  at  overvinde  synd 


og  som  forsøger  at  leve  deres  liv  efter  hans  eksempel. 

Vi  beder  oprigtigt  til,  at  Guds  Ånd  vil  røre  folks 
hjerter  overalt,  især  nationernes  lederes,  at  de  må 
være  modtagelige  for  hans  guddommelige  indflydelse 
og  forsøge  at  leve  i  en  fredens  og  broderskabets  ånd 
med  deres  næste. 

Vi  beder  endvidere  til,  at  alle  mennesker  i  højere 
grad  må  forstå  betydningen  af  Frelserens  forsoning, 
han  som  gav  os  en  plan,  en  livets  plan,  hvorved  vi  kan 
finde  fred,  både  personligt  og  i  familien,  samt  ægte 
lykke  både  i  dette  liv  og  herefter. 


Præsident  Ezra  Taft  Benson 
Præsident  Gordon  B.  Hinckley 
Præsident  Thomas  S.  Monson 

BUDSKAB  FRA  DET  FØRSTE  PRÆSIDENTSKAB 


SYMBOLET  PA 

KRISTUS 


Præsident  Gordon  B .  Hinckley 

Førsterådgiver  i  Det  Første  Præsidentskab 


Når  et  nyt  tempel  er  blevet  færdigt  eller  et 
ældre  renoveret,  så  er  det  skik  og  brug  at 
afholde  åbent  hus  nogle  dage  før  indvielsen 
og  indbyde  alle,  som  har  lyst,  til  at  gå  gennem  templet 
og  se  hvor  smukt  det  er  indvendigt. 

leg  husker  et  sådant  åbent  hus,  hvor  der  kom 
næsten  en  kvart  million  besøgende.  Der  var  inviteret 
præster  fra  andre  trossamfund  til  at  komme  den  første 
dag,  og  hundreder  af  dem  kom.  Jeg  havde  det  privi- 
legium at  tale  til  dem  og  besvare  deres  spørgsmål  efter 
rundvisningen.  leg  fortalte  dem,  at  vi  med  glæde  ville 
besvare  ethvert  spørgsmål  de  måtte  have.  Der  blev  stil- 
let mange  spørgsmål.  Et  af  dem  blev  stillet  af  en  prote- 
stantisk præst. 

Han  sagde:  „Nu  har  jeg  været  igennem  hele  denne 
bygning,  dette  tempel,  hvor  Jesu  Kristi  navn  står  over 
indgangsdøren,  men  ingen  steder  har  jeg  set  korset, 
kristendommens  symbol.  Hvordan  kan  det  være?" 

Jeg  svarede:  „Jeg  har  ikke  i  sinde  at  fornærme  nogen 
af  mine  kristne  brødre,  men  for  os  symboliserer  korset 
den  døde  Kristus,  mens  vort  budskab  går  ud  på  at  for- 
kynde den  levende  Kristus." 

Derpå  spurgte  han:  „Hvis  I  ikke  anvender  korset, 
hvad  er  så  symbolet  på  jeres  religion?" 

Jeg  svarede,  at  det  liv  som  vort  folk  lever,  er  det  ene- 
ste meningsfyldte  udtryk  for  vores  tro,  og  at  det  fak- 
tisk derfor  er  symbolet  på  vor  gudsdyrkelse. 

Kirkens  officielle  navn  er  lesu  Kristi  Kirke  af  Sidste 
Dages  Hellige.  Vi  tilbeder  ham  som  vor  Herre  og  Frel- 
ser. Bibelen  er  en  af  vore  hellige  skrifter.  Vi  tror  at  pro- 
feterne i  Det  Gamle  Testamente,  som  forudsagde 


Messias'  komme,  talte  under  guddommelig  inspira- 
tion. Vi  glæder  os  over  beretningerne  i  Mattæus, 
Markus,  Lukas  og  Johannes,  begivenhederne  omkring 
Guds  Søns  fødsel,  mission,  død  og  opstandelse  be- 
skrives -  han  som  var  Faderens  enbårne  i  kødet.  Vi  har 
det  som  Paulus  i  gamle  dage,  vi  „skammer  (os)  nemlig 
ikke  ved  evangeliet,  thi  det  er  en  Guds  kraft  til  frelse" 
(Romerne  1:16).  Vibekræfter,  ligesom  Peter,  at  lesu 
Kristi  er  det  navn  eneste  „under  himmelen  (der  er) 
givet  mennesker  .  .  .  hvorved  vi  kan  frelses" 
(Apostlenes  Gerninger  4:12). 

Mormons  Bog,  som  vi  anser  for  den  nye  verdens 
vidnesbyrd,  indeholder  lærdomme,  der  givet  af  profe- 
ter, som  levede  i  gamle  dage  på  den  vestlige  halvkug- 
le, og  bogen  vidner  om  ham,  der  blev  født  i  Betlehem  i 
ludæa,  og  som  døde  på  Golgata.  Den  er  endnu  et  kraf- 
tigt vidne  om  Herrens  guddommelighed  i  en  verden 
med  en  vaklende  tro.  Allerede  i  forordet,  som  er  skre- 
vet af  en  profet,  der  levede  i  Amerika  for  1500  år  siden, 
kan  vi  læse  at  bogen  er  skrevet  for  at  „overbevise  jøder 
og  ikke-jøder  om,  at  Jesus  er  Kristus,  den  evige  Gud, 
som  åbenbarer  sig  for  alle  folk". 

I  vores  bog  med  nutidsåbenbaringer  -  Lære  og  Pag- 
ter -  har  han  selv  fast  og  bestemt  sagt:  ,Jeg  er  Alfa  og 
Omega,  Kristus,  Herren;  ja,  jeg  er  ham,  begyndelsen 
og  enden,  verdens  Forløser"  (L&P  19:1). 

Mange  kunne  på  grund  af  disse  erklæringer  meget 
vel,  som  min  ven  præsten,  spørge:  „Hvis  I  hævder, 
at  I  tror  på  Jesus  Kristus,  hvorfor  anvender  I  så  ikke 
symbolet  på  hans  død,  Golgatas  kors?" 

Hvortil  jeg  først  må  svare,  at  intet  medlem  at  denne 


Intet  tegn,  intet  kunstværk, 
ingen  andre  former  for  begreber 
vil  på  passende  måde  kunne  give 
udtryk  for  den  levende  Kristus 
og  hans  herlighed  og  under- 
gerninger. 

„Kristi gravfæstelse"  af  Carl  Heinrich  Bloch.  Originalen  findes  på  Frederiksborg  slot.  Anvendt  med  tilladelse  af 
Frederiksborg  museum. 

kirke  nogensinde  må  glemme  den  frygtelige  pris,  som 
vor  Forløser  betalte,  da  han  gav  sit  liv,  for  at  alle  men- 
nesker kunne  leve  -  prøvelserne  i  Getsemane,  forhån- 
elserne ved  hans  retssag,  den  frygtelige  tornekrone, 
der  flængede  hans  kød,  menneskemængdens  blodtør- 
stige skrig  foran  Pilatus,  byrden  ved  at  være  alene  på  den 
tunge  vandring  ad  vejen  til  Golgata,  den  frygtelige  pine,  da 
naglerne  gennemborede  hans  hænder  og  fødder,  den 
feberhede  pine,  da  Guds  Søn  hang  på  korset  den  tra- 
giske dag,  da  han  råbte:  „Fader,  tilgiv  dem;  thi  de  ved 
ikke,  hvad  de  gør"  (Lukas  23:24). 

Dette  var  korset,  torturinstrumentet,  det  frygtelige 
apparat,  der  var  beregnet  på  at  skulle  tilintetgøre  Fred- 
ens Mand;  den  frygtelige  gengældelse  for  hans  mira- 
kuløse gerninger  ved  at  helbrede  de  syge,  få  de  blinde 
til  at  se,  oprejse  de  døde.  Dette  var  det  kors,  på  hvilket 
han  lidende  hang  og  hvorpå  han  døde  på  Golgatas 
ensomme  høj . 

V'  i  kan  ikke  glemme  det.  Vi  må  aldrig  glemme 
det,  for  her  ofrede  vores  Frelser,  vores  For- 
løser, Guds  Søn,  sig  som  stedfortræder  for 
enhver  af  os.  Men  mørkets  tristhed  den  aften  før  den 
jødiske  sabbat,  da  hans  livløse  legeme  blev  taget  ned 
og  hastigt  begravet  i  en  lånt  grav,  fjernede  håbet  hos 
selv  de  mest  trofaste  og  oplyste  af  hans  disciple.  De 
var  bedrøvede,  ude  af  stand  til  at  forstå  hvad  han  tidli- 
gere havde  fortalt  dem.  Død  var  den  Messias,  som  de 
havde  troet  på.  Borte  var  deres  Mester,  mod  hvem  de 
havde  rettet  al  deres  længsel,  alt  deres  tro  og  deres 
håb.  Han,  som  havde  talt  om  evigt  liv,  han,  som  havde 
oprejst  Lazarus  fra  graven.  Han  var  nu  død,  lige  så 
sikkert  som  alle  mennesker  før  ham  var  døde.  Nu  var 
enden  kommet  på  hans  sorgfyldte,  korte  liv.  Det  liv 
havde  været  som  Esajas  for  længe  siden  havde  forud- 
sagt: Han  blev  „ringeagtet,  skyet  af  folk,  en  smerter- 
nes mand  .  .  . 

.  .  .  han  blev  såret  for  vore  overtrædelser,  knust  for 
vor  brødes  skyld;  os  til  fred  kom  straf  over  ham" 
(Esajas  53:3,  5).  Nu  var  han  borte. 

Vi  kan  kun  gisne  om  de  følelser  som  de,  der  elskede 
ham,  havde,  mens  de  grundede  over  hans  død  i  de 
lange  timer  under  den  jødiske  sabbat,  der  holdes  på  en 
lørdag  efter  vores  kalender. 

Så  kom  ugens  første  dag.  Herrens  sabbat,  som  vi  er 
kommet  til  at  kende  den.  Til  dem,  der  kom  til  graven, 
nedbøjede  af  sorg,  erklærede  engelen:  „Hvorfor  søger 
I  den  levende  blandt  de  døde? 

et  liv, 

som  vort  folk  lever, 

bliver  det  eneste 

meningsfyldte  udtryk 

for  vores  tro, 

og  symbolet  på  vor 

gudsdyrkelse. 


Han  er  ikke  her  .  .  .  han  er  opstanden,  som  han  har 
sagt"  (Mattæus  28:6). 

Her  skete  det  største  mirakel  i  menneskehedens  hi- 
storie. Tidligere  havde  han  sagt  til  dem:  „Jeg  er  op- 
standelsen og  livet"  (Johannes  11:25).  Men  de  havde 
ikke  forstået.  Nu  vidste  de.  Han  var  død  i  mismod  og 
smerte  og  ensomhed.  Nu  opstod  han  på  den  tredie 
dag  til  magt  og  skønhed  og  liv,  førstegrøden  af  alle 
hensovede.  Forsikringen,  om  at  det  ville  blive  således 
for  alle  mennesker  fra  alle  tider,  at  „ligesom  alle  dør  i 
Adam,  således  skal  også  alle  levendegøres  i  Kristus" 
(1  Korinter  15:22). 

På  Golgata  var  han  den  døende  Jesus.  Fra  graven 
kom  han  ud  som  den  levende  Kristus.  Den  tomme 
grav  blev  nu  et  vidnesbyrd  om  hans  guddommelig- 
hed, forsikringen  om  evigt  liv,  opfyldelsen  af  Jobs 
uopfyldte  ønske:  „Om  manden  dog  døde  for  atter  at 
leve!"  (Job  14:14). 

Som  død,  kunne  han  være  blevet  glemt,  eller  højst 
husket  som  en  af  de  mange  store  lærere,  hvis  liv  er  op- 
summeret i  nogle  få  linier  i  historiebøgerne.  Nu,  hvor 
han  var  opstået,  blev  han  Livets  Mester.  Nu  kunne 
hans  disciple  stemme  i  med  Esajas:  „Hans  navn  skal 
være:  Underf uld-Rådgiver,  Vældig-Gud,  Evigheds- 
Fader,  Fredsfyrste"  (Esajas  9:6). 

Jobs  forventningsfulde  ønske  var  gået  i  opfyldelse: 


„Men  jeg  ved,  at  min  løser  lever,  over  støvet  vil  en 
forsvarer  stå  frem. 

Når  min  sønderslidte  hud  er  borte,  skal  jeg  ud  fra 
mit  kød  skue  Gud, 

hvem  jeg  skal  se  på  min  side;  ham  skal  mine  øjne  se, 
ingen  fremmed!  Mine  nyrer  forgår  i  mit  indre!" 
(Job  19:25-27). 

Maria  kunne  med  god  grund  kalde  den  opstandne 
Herre  „Rabbuni!"  (Johannes  20:16),  da  hun  så  ham, 
for  han  var  sandelig  Mester  nu,  ikke  blot  over  livet, 
men  også  over  døden.  Borte  var  dødens  brod,  graven 
kunne  ikke  længere  sejre. 

Den  frygtsomme  Peter  var  forandret.  Selv  den  tvivl- 
ende Tomas  erklærede  oprigtigt,  ærbødigt  og  nøg- 
ternt: „Min  Herre  og  min  Gud!"  (Johannes  20:28). 
„Vær  ikke  vantro,  men  troende!"  (Johannes  20:27), 
lød  Herrens  uforglemmelige  ord  ved  denne  vidunder- 
lige lejlighed. 

Efter  dette  viste  han  sig  for  mange,  blandt  andet  for 
„over  fem  hundrede  brødre  på  én  gang",  som  Paulus 
skriver  (1  Korinter  15:6). 

Og  på  den  vestlige  halvkugle  var  der  andre  får,  som 
han  tidligere  havde  omtalt.  Og  folket  der  „hørte  en 
røst,  som  om  den  kom  fra  himlen  ...  og  den  sagde  til 
dem:  Se,  min  Søn,  den  elskede,  i  hvem  jeg  har  herlig- 
gjort mit  navn,  hør  ham. 

...  og  de  så  et  menneske  stige  ned  fra  himlen,  og 
han  var  klædt  i  en  hvid  kjortel;  og  han  kom  ned  og 
stod  iblandt  dem  .  .  . 

Og  han  strakte  hånden  ud  og  talte  til  folket  og 
sagde: 

Se,  jeg  er  Jesus  Kristus,  om  hvem  profeterne  vidne- 
de, at  han  skulle  komme  til  verden  .  .  . 

Stå  op  og  kom  hen  til  mig"  (3  Nephi  11:3,  6,  8-10,14). 

Derpå  følger  den  smukke  beretning  i  Mormons  Bog 
om  den  opstandne  Herres  virke  blandt  folket  i  det 
gamle  Amerika. 

Og  nu  til  sidst  er  der  mange  mennesker  i  vor  tid,  der 
har  vidnet,  for  hele  menneskehedens  Mester  kom 
tilbage  for  at  åbne  denne  uddeling,  den  profeterede 
tidernes  fyldes  uddeling.  Den  opstandne,  levende 
Herre  og  hans  Fader,  Himlens  Gud,  viste  sig  i  et  strål- 
ende syn  for  en  ung  profet,  forpåny  at  genoprette  æld- 
gamle sandheder.  Joseph  Smith,  vor  tids  profet,  er- 
klærede oprigtigt: 

„Og  nu,  efter  de  mange  vidnesbyrd,  som  blev  givet 
om  ham,  er  dette  det  sidste  vidnesbyrd,  som  vi  giver 
om  ham:  at  han  lever! 


thi  vi  så  ham  ved  Guds  højre  hånd,  og  vi  hørte  rø- 
sten, som  vidnede,  at  han  er  Faderens  enbårne" 
(L&P  76:22-23). 

Og  fordi  vor  Frelser  lever,  bruger  vi  ikke  symbolet 
på  hans  død,  som  symbol  på  vores  tro.  Men  hvad  skal 
vi  så  benytte?  Intet  tegn,  intet  kunstværk,  ingen  andre 
former  for  begreber  vil  på  passende  måde  kunne  give 
udtryk  for  den  levende  Kristus  og  hans  herlighed  og 
undergerninger.  Han  fortalte  os,  hvad  symbolet  skulle 
være,  da  han  sagde:  „Hvis  I  elsker  mig,  så  hold  mine 
befalinger!"  (Johannes  14:15). 

Så  enkelt  er  det,  kære  søskende,  og  så  dybsindigt  - 
symbolet,  på  vor  erklæring  om  at  Kristus  lever,  er  vor 
levevis.  Den  skal  på  en  meningsfyldt  måde  vidne  om 
den  levende  Guds  evige  Søn.  Lad  os  aldrig  glemme 
det.  □ 


IDEER  TIL  HJEMMELÆRERE 

I  kan  f.eks.  tale  om  følgende  under  jeres 
hjemmelærer  besøg: 

1.  Den  tomme  grav  blev  et  vidnesbyrd  om  Jesu  Kristi 
guddommelighed,  en  forsikring  om  evigt  liv.  Idet  han 
opstod  blev  han  Mesteren  over  liv  og  død. 

2.  Foruden  de  fordums  vidner  til  opstandelsen,  er 
der  også  vidner  i  vor  tid  -  de  syner  og  åbenbaringer, 
som  profeten  Joseph  Smith  fik  og  de  højtidelige  vid- 
nesbyrd, som  millioner  bærer,  om  at  Herren  virkelig 
lever. 

3.  Jesus  Kristus  er  det  centrale  i  vor  tro,  og  vi  tilbeder 
ham  som  vor  Herre  og  Frelser. 


Diskussionshjælp 

1.  Fortæl  hvad  opstandelsen  betyder  for  dig.  Bed 
familien  om  at  gøre  det  samme. 

2.  Er  der  skriftsteder  eller  citater  i  denne  artikel,  som 
familien  kunne  læse  højt  og  drøfte? 

3.  Ville  denne  samtale  bliver  mere  vellykket,  dersom 
I  talte  med  husets  overhoved  før  besøget?  Har  I  et  sær- 
ligt budskab  fra  biskoppen  eller  kvorumslederen? 

FORSTÅELSE  AF 

HERRENS 

NADVER 


Ældste  David  B.  Haight 

De  Tolvs  Kvorum 


Jeg  har  i  den  sidste  tid  tænkt  en  hel  del  på  vor 
Frelser,  på  hans  forsoning  og  på  hvor  effektive 
vore  nadvermøder  er.  Når  vi  tænker  på,  at  nad- 
vermødet er  det  helligste  møde  i  kirken,  så  er  det- 
te møde  et  af  de  vigtigste.  Men  når  jeg  kommer  til 
nadvermøder,  ser  jeg  somme  tider  noget,  som  be- 
kymrer mig.  En  tilsyneladende  mangel  på  forberedel- 
se og  undertiden  en  generel  mangel  på  ærbødighed, 
som  forhindrer  eftertænksom  tilbedelse  af  Gud. 

Jeg  har  spekuleret  på,  hvor  godt  vi  medlemmer  af 
kirken  mon  klarer  os  med  hensyn  til  at  erindre  os  vor 
Herre  og  Frelser,  hans  offer  og  vor  gæld  til  ham.  Ska- 
ber vi  muligheder  for  at  meditere,  reflektere,  være 
andægtige,  omvende  os  og  få  tilgivelse  under  vore 
møder? 

Når  jeg  tænker  på  den  mindeværdige  lejlighed,  da 
Frelseren  indstiftede  nadveren  for  sine  apostle,  fyldes 
mit  hjerte  med  taknemmelighed  og  meget  dybe  følel- 
ser. Påskedags  aften  var  virkelig  en  helt  speciel  aften 
i  historien  -  den  mundede  ud  i,  at  Guds  Søn  gav  sit 
uendelige  sonoffer. 

Det  begyndte  ved  påskemåltidet.  Jesus  tilberedte 
dette  måltid  i  „værelset"  ovenpå  (Lukas  22:12).  Den- 
ne påske  ville  officielt  fuldende  de  krav,  der  stilledes 
til  dyreofringer. 

Det  er  en  vigtig  kendsgerning,  at  Guds  Søn  be- 
gyndte sin  jordiske  mission  med  en  ordinanse: 
dåben,  og  sluttede  sin  mission  med  en  ordinanse: 
nadveren.  Begge  ordinanser  vidner  om  hans  død, 
begravelse  og  opstandelse! 


Indstiftelsen  af  nadveren 


Disciplen,  Nephi,  har  givet  den  mest  fuldendte 
beretning  om  Kristi  indstiftelse  af  nadveren: 

„Og  da  disciplene  kom  med  brød  og  vin,  tog  han 
brødet,  brød  og  velsignede  det;  og  han  gav  disciplene 
deraf  og  befalede  dem  at  spise. 

Og  da  de  havde  spist  og  var  blevet  mætte,  befalede 
han,  at  de  skulle  give  mængden  deraf. 

Og  da  mængden  havde  spist  og  var  blevet  mæt, 
sagde  han  til  disciplene:  Se,  en  af  jer  skal  ordineres, 
og  ham  vil  jeg  give  magt  til  at  bryde  brødet  og  velsig- 
ne det  og  uddele  det  til  dem,  der  tilhører  min  kirke, 
til  alle  dem,  som  tror  og  bliver  døbt  i  mit  navn. 

Og  det  skal  I  altid  gøre,  ligesom  jeg  har  brudt 
brødet  og  velsignet  det  og  givet  jer  det. 

Og  det  skal  I  gøre  til  ihukommelse  om  mit  legeme, 
som  jeg  har  vist  jer.  Og  det  skal  være  et  vidnesbyrd 
for  Faderen,  at  I  altid  ihukommmer  mig.  Og  dersom  I 
altid  ihukommer  mig,  skal  min  Ånd  være  hos  jer. 

Og  da  han  havde  sagt  disse  ord,  befalede  han  sine 
disciple,  at  de  skulle  tage  af  vinen  i  kalken  og  drikke 
deraf,  og  at  de  også  skulle  give  mængden,  så  de  kun- 
ne drikke  deraf  .  .  . 

Og  da  disciplene  havde  gjort  dette,  sagde  Jesus  til 
dem:  Salige  er  I,  for  hvad  I  har  gjort;  thi  dette  er  at 
holde  mine  bud,  og  det  vidner  for  Faderen,  at  I  er 
villige  til  at  gøre  det,  jeg  har  befalet  jer. 

Og  det  skal  I  altid  gøre  for  dem,  som  omvender  sig 
og  bliver  døbt  i  mit  navn;  og  I  skal  gøre  dette  til  ihu- 


kommeise  om  mit  blod,  som  jeg  har  udgydt  for  jer,  at 
I  kan  vidne  for  Faderen,  at  I  altid  ihukommer  mig. 
Og  dersom  I  altid  ihukommer  mig,  skal  I  have  min 
Ånd  hos  jer. 

Og  jeg  giver  jer  en  befaling,  at  I  skal  gøre  dette.  Og 
dersom  I  altid  gør  dette,  da  er  I  salige,  thi  I  er  bygget 
på  min  klippe. 

Men  de  iblandt  jer,  som  gør  mer  eller  mindre  end 
dette,  er  ikke  bygget  på  min  klippe,  men  på  en 
grundvold  af  sand;  og  når  skylregnen  falder  og  over- 
svømmelserne kommer,  og  vindene  blæser  og  støder 
imod  dem,  falder  de  og  helvedes  porte  er  åbne  og 
rede  til  at  modtage  dem"  (3  Nephi  18:3-13). 

Sandheder  om  nadveren 

Vi  lærer  nogle  vigtige  sandheder  om  nadveren  i 
Mormons  Bog  og  af  vidnernes  vidnesbyrd  i  Det  Nye 
Testamente: 

1.  Jesus  gav  sig  selv  -  sit  legeme  og  sit  blod  -  som 
løsesum  for  vore  synder.  Han  ofrede  sit  liv,  for  at  vi 
kan  leve  igen. 

2.  Vi  nyder  brødet  til  minde  om  hans  legeme.  Vi 
mindes  påsken,  den  første  nadver  (det  sidste  måltid), 
Getsemane,  Golgata  og  opstandelsen. 

3.  Hans  blod  repræsenterer  den  nye  pagt  -  en  ny 
pagt  med  israelitterne.  Vi  nyder  vandet  til  minde  om 
hans  lidelser  -  lidelser  der  var  så  uudholdelige,  at 
han  sagde,  de  „gjorde,  at  selv  jeg,  Gud,  den  største 
af  alle,  skælvede  af  smerte  og  blødte  fra  hver  pore  og 
led  både  på  legeme  og  sjæl  og  ønskede,  at  jeg  ikke 
skulle  drikke  den  bitre  kalk. 

Dog,  ære  være  Faderen,  jeg  tømte  den  og  fuldend- 
te mine  forberedelser  for  menneskenes  børn" 
(L&P  19:18-19). 

4.  Når  vi  handler  i  lydighed  og  altid  erindrer  ham, 
så  er  vor  grundvold  hans  evangeliums  klippe.  Vi  bliv- 
er velsignet,  når  vi  efterlever  hans  bud  og  befalinger. 
Vi  skal  være  værdige,  når  vi  nyder  disse  symboler. 
Det  kræves,  at  vi  er  personligt  værdige  når  vi  tager 
nadveren,  før  vi  kan  modtage  Helligånden.  Moroni 
påbød:  „Se  til,  at  I  ikke  uværdigt  deltager  i  Kristi 
nadver"  (Mormon  9:29). 

Jesus  befalede  nephiterne,  at  de  „ikke  med  vidende 
og  vilje  skal  give  nogen  lov  til  uværdigt  at  spise  og 
drikke  af  mit  kød  og  blod,  når  det  bliver  uddelt; 

thi  den,  der  spiser  og  drikker  mit  kød  og  blod 
uværdigt,  spiser  og  drikker  til  sin  sjæls  fordømmelse; 


derfor,  dersom  I  ved  at  et  menneske  er  uværdigt  til  at 
spise  og  drikke  af  mit  kød  og  blod,  skal  I  forbyde  ham 
det"  (3  Nephi  18:28-29). 

Hvad  betyder  det  at  være  værdig?  Værdighed  inde- 
bærer alt  det,  der  stilles  spørgsmål  om  i  tempelinter- 
viewet, men  der  forventes  mere  af  Kristi  disciple  end 
blot  at  lade  være  med  at  synde.  Der  må  også  være 
enighed  og  harmoni  mellem  Kristi  disciple  -  især 
indenfor  familierne. 

At  man  er  værdig  omfatter  også,  at  man  tilgiver 
hverandre,  ikke  bærer  nag  og  ikke  er  uforsonlig  eller 
har  had  i  sit  hjerte.  Efterlevelse  af  evangeliet  betyder 
at  man  nærer  kærlighed  til  alle  mennesker.  Hvis  nog- 
le medlemmer  nærer  had  til  hinanden,  bør  de  forlige 
sig,  før  de  deltager  i  nadveren. 

5.  Jesus  lovede,  at  han  ikke  ville  nyde  disse  symbo- 
ler igen,  før  han  kunne  nyde  den  nye  vin  i  sin  Faders 
rige  (se  Mattæus  26:29).  Vi  er  heldige,  at  vi  har  mod- 
taget åbenbaringer  her  i  de  sidste  dage,  hvori  Herren 
åbenbarer,  at  han  vil  drikke  af  vintræets  frugt  i  en 
stor  højtidelig  forsamling  i  de  sidste  dage,  før  han 
kommer  igen  i  herlighed.  Ved  den  lejlighed  vil  han 
sidde  sammen  med  Moroni,  Elias,  Johannes  Døber, 
profeten  Elias,  Josef  fra  Ægypten,  Jakob,  Isak,  Abra- 
ham, Mikael  (Adam),  samt  Peter,  Jakob  og  Johannes. 
Derpå  tilføjer  Jesus:  „og  ligeledes  med  alle  dem,  som 
min  Fader  har  givet  mig  af  verden"  -  hvilket  vil  sige 
alle  de  retfærdige  hellige  fra  alle  uddelinger 
(se  L&P  27:5-14,  specielt  vers  14). 

Nadveren  i  de  sidste  dage 

I  denne  sidste  uddeling  har  Herren  påny  indstiftet 
denne  ordinanse  gennem  profeten  Joseph  Smith. 
Da  kirken  blev  genoprettet  tirsdag  den  6.  april  1930, 
sagde  Herren: 

„Det  er  gavnligt,  at  menigheden  ofte  samles  for  at 
nyde  brødet  og  vinen  til  minde  om  den  Herre  Jesus" 
(L&P  20:75). 

Der  blev  også  givet  instruktioner  om  de  bønner, 
præsterne  skal  bede,  når  de  velsigner  nadveren. 

På  datoen  for  denne  hellige  begivenhed  skrev 
profeten: 

„Så  tog  vi  brødet,  velsignede  det  og  brød  det 
sammen  med  dem.  Vi  tog  også  vinen  og  velsignede 
den  og  drak  den  sammen  med  dem.  Derpå  lagde  vi 
vore  hænder  på  hvert  enkelt  at  de  tilstedeværende 
kirkemedlemmer,  for  at  de  kunne  få  Helligåndens 

gave  og  blive  bekræftet  som  medlemmer  af  kirken" 
(History  ofthe  Church,  1:78). 

Vi  ved  ikke  hvor  ofte  nadveren  blev  uddelt  i  de  før- 
ste måneder  af  kirkens  historie.  Vi  ved  kun,  at  nadve- 
ren blev  uddelt  under  konferencer.  Men  det  var  først 
16  måneder  efter,  at  kirken  var  organiseret,  at  Herren 
befalede,  at  nadveren  skulle  uddeles  hver  eneste  sab- 
batsdag: 

„Men  kom  i  hu,  at  på  denne  Herrens  dag  skal  du 
ofre  dine  gaver  og  sakramenter  til  den  Allerhøjeste  og 
bekende  dine  synder  for  dine  brødre  og  for  Herren" 
(L&P  59:12). 

I  de  150  år  siden  kirkens  genoprettelse  har  Herren 
eller  hans  tjenere  givet  en  lang  række  inspirerede 
direktiver  vedrørende  nadveren,  for  at  understrege 
denne  ordinanses  hellighed  og  store  betydning. 

Anvendelsen  af  vand.  Den  mest  betydelige  foran- 


dring skete  efter  en  åbenbaring  i  august  1830.  Herren 
åbenbarede  til  Joseph  Smith,  at  „det  er  lige  meget, 
hvad  I  spiser  og  drikker,  når  I  nyder  nadveren,  der- 
som jeres  eneste  øjemed  er  at  gøre  det  til  min  ære  og 
ihukomme  for  Faderen  mit  legeme,  der  blev  nedlagt 
for  jer,  og  mit  blod,  der  blev  udgydt  til  jeres  synders 
forladelse. 

Derfor  giver  jeg  jer  den  befaling,  at  I  ikke  skal  købe 
vin  eller  nogen  stærk  drik  af  jeres  fjender. 

I  skal  ikke  nyde  nogen,  dersom  I  ikke  selv  har  tilbe- 
redt den,  og  den  er  ny,  i  dette  min  Faders  rige,  som 
skal  oprettes  på  jorden"  (L&P  27:2-4). 

Nadverordinansen  blev  tilbageholdt.  Det  Første  Præsi- 
dentskab betragtede  nadveren  som  så  hellig  en  ordi- 
nanse,  at  de  under  reformationsperioden  (1856-57)  af- 
holdt de  hellige  fra  at  nyde  den  i  nogle  måneder,  „for 
at  give  dem  tid  og  mulighed  for  at  omvende  sig  og 

gøre  bod,  og  når  de  var  parate  mulighed  for  at  forny 
deres  pagter"  („Journal  Histori/  of  The  Church  of  Jesus 
Christ  ofLatter-day  Saints",  26.  januar  1857,  s.  2). 

Børns  deltagelse.  Den  11.  juli  1877  udsendte  Det  Før- 
ste Præsidentskab  en  af  de  vigtigste  skrivelser  i  kir- 
kens historie,  for  at  sætte  præstedømmet  i  orden.  I 
dette  historiske  brev,  der  blev  udsendt  godt  en  må- 
ned før  præsident  Brigham  Youngs  død,  skrev  Det 
Første  Præsidentskab,  at  børn  burde  få  tilbudt  nadve- 
ren under  søndagsskolen,  så  de  kunne  lære  „værdi- 
en og  vigtigheden  af  denne  ordinanse".  Det  Første 
Præsidentskab  bemærkede,  at  den  rette  overholdelse 
af  Herrens  dag  ville  i  høj  grad  blive  forøget  hos  „den 
opvoksende  generation  dersom  dette  ville  blive  skik  i 
alle  bosættelser"  (James  R.  Clark:  Message  ofthe  First 
Presidency  ofThe  Church  of  Jesus  Christ  ofLatter-day 
Saints,  6.  bind,  Salt  Lake  City,  Bookcraft,  1965-75, 
2:289).  Nadveren  blev  således  uddelt,  som  led  i  søn- 
dagsskolens åbningsprogram,  og  den  bliver  stadig 
uddelt  til  børnene  under  de  ugentlige  nadvermøder. 
Mange  er  blevet  velsignet  på  grund  af  dette. 

Ingen  talere  under  nadveren.  I  kirkens  første  tid,  var 
det  skik,  at  de  lokale  kirkeledere  holdt  tale  under 
nadveren.  Denne  skik  blev  afskaffet  nogen  tid  efter 
Brigham  Youngs  ledelse. 

Ingen  musik  under  nadveren.  I  det  nittende  århundre- 
de var  det  almindeligt  at  spille  musik  under  nadve- 
ren. Så  sent  som  den  2.  maj  1946  udsendte  Det  Første 
Præsidentskab  en  bekendtgørelse,  om  at  „det  ideelle 
var  fuldkommen  stilhed  under  nadveromdelingen, 
og  at  det  ikke  er  os  velbehageligt,  at  der  synges  solo- 
er, duetter,  flerstemmigt  eller  spilles  musik  under 
denne  hellige  ordinanse"  (Improvement  Era,  juni  1946, 
s.  384). 

Undgå  formaliteter.  Lige  siden  præsident  Heber  J. 
Grants  tid,  har  Det  Første  Præsidentskab  gennem  In- 
struktionshåndbog  for  Kirkens  ledere,  advaret  mod  faste 
normer  eller  at  uniformere  nadverproceduren.  Disse 
instruktioner  gælder  det  Aronske  Præstedømmes  un- 
ge menneskers  påklædning,  når  de  omdeler  nadve- 
ren. Drengene  skal  være  rene  og  pæne,  men  det 
kræves  ikke,  at  de  er  ens  klædt.  Det  gælder  også  en- 
hver anden  skik,  såsom  at  det  Aronske  Præstedøm- 
mes unge  mænd  skal  gå  med  hænderne  på  ryggen, 
stå  med  armene  over  kors  eller  hæve  armen  til  en 
vinkel  under  velsignelsen  af  nadveren. 

Alle  disse  instruktioner  blev  givet  for  at  hjælpe  de 
hellige  til  at  forny  deres  åndelige  styrke  ved  at  delta- 

ge  i  nadvermødet  og  nyde  de  hellige  symboler  i  en 
mediterende,  ærbødig  og  andægtig  ånd. 

Som  vejledt  af  Ånden 

Under  præsident  Joseph  Fielding  Smiths  ledelse, 
blev  der  er  givet  andre  inspirerede  instruktioner  med 
hensyn  til  selve  mødet.  Den  17.  december  1970  blev 
der  udsendt  et  brev  med  en  opfordring  til  de  hellige 
om  at  lade  nadvermødet  vare  en  time  og  tredive  mi- 
nutter. Nadvermødets  længde  er  senere  blevet  redu- 
ceret, men  læg  mærke  til  det  råd  der  gives,  vedrøren- 
de den  åndelige  standard,  som  er  ønskelig  ved  vore 
nadvermøder: 

„Formålet  med  at  afholde  et  møde  er  naturligvis  ik- 
ke kun  en  påkrævet  længde,  men  at  planlægge  hvert 
eneste  møde,  så  det  bliver  åndeligt  opløftende,  og 
der  undervises  i  de  sunde  lærdomme,  som  kirkens 
medlemmer  har  brug  for  i  disse  krisetider.  Med  dette 

i  tankerne  bør  talere  opfordres  til  at  fortælle  trosfrem- 
mende  oplevelser,  at  bære  vidnesbyrd,  at  fortolke 
lærdomsmæssige  emner  og  at  tale  i  en  broderkærlig 
ånd. 

Samtidig  må  de  opfordres  til  at  undgå  rejsebe- 
skrivelser, argumentationer,  kritik  og  kontroversielle 
emner,  som  ikke  har  direkte  forbindelse  med  evange- 
liets frelsende  principper.  Ved  tilrettelæggelsen  af 
nadvermøderne,  skal  I  også  gøre  god  brug  af  wards 
eller  grenskor  og  de  musikalske  talenter,  I  har  til 
rådighed,  for  at  skabe  variation  og  interesse." 

Det  forekommer  mig,  at  vi  trænger  til  ofte  at  få  gen- 
opfrisket disse  fundamentale  principper,  så  vi  ikke 
taber  målet  af  sigte  og  glemmer  vor  tros  grundvold.  I 
kirkens  første  tid  fremsatte  Herren  dette  betydnings- 
fulde princip  vedrørende  kirkens  møder: 

„Men  til  trods  for  det,  der  er  skrevet,  har  det  altid 
fra  begyndelsen  været  overladt  min  kirkes  ældster, 
og  vil  altid  være  således,  at  lede  alle  møder,  som  de 


V: 


i  nyder  brødet 

til  minde 

om  hans  legeme . 

Vi  mindes 

påsken, 

den  første  nadver 

(det  sidste  måltid), 

Getsemane, 

Golgata  og 

opstandelsen. 

føler  sig  ledet  og  tilskyndet  til  gennem  den  Helligånd" 
(L&P  46:2.  Fremhævelse  tilføjet). 

Vi  opfordrer  lokale  kirkeledere  til  at  sørge  for,  at 
kirkens  nadvermøder  bliver  ledet  af  Helligånden. 
Ånden  ved  vore  nadvermøder  bør  til  stadighed  være 
et  emne,  som  både  stavspræsidentskaber  og  bisko- 
pråd lægger  stor  vægt  på.  Vore  medlemmer  skal  er- 
indres om  behovet  for  en  andagtsfuld  atmosfære.  Det 
har  vist  sig,  at  være  pinligt  for  vore  medlemmer  og 
missionærer  at  medbringe  undersøgere  til  uærbødige 
møder. 

Tilrettelæggelsen  af  nadvermøder  er  et  af  biskop- 
pens vigtigste  ansvarsopgaver.  Hele  biskoprådet  bør 
bønsomt  tilrettelægge  hvert  eneste  nadvermøde.  De 
bør  spørge  sig  selv:  „Hvilket  budskab  har  vores  med- 
lemmer brug  for?  Har  vi  brug  for  taler  om  de  unges 
problemer  eller  interesser?  Hvem  kan  bedst  tale  om 
disse  emner?  Hvem  har  behov  for  at  bede  bøn?" 

Medlemmerne  må  forstå,  at  Herren  forventer,  at  de 
er  værdige.  Værdighed  omfatter  tilgivelse  og  barm- 
hjertighed. 

Styrkelse  af  troen 

Biskoprådets  hovedformål  med  nadvermøderne  må 
være  at  sørge  for,  at  de  hellige  bliver  opbygget  og 
styrket  i  deres  tro,  og  at  Helligånden,  på  grund  af 
deres  bønsomme  anstrengelser  og  planlægning, 
fornemmes  ved  deres  nadvermøder. 


For  nogle  år  siden  talte  jeg  om  dette  emne  ved 
en  generalkonference  (aprilkonferencen  1983).  Da 
mindedes  jeg  mine  ungdoms  dage,  og  hvordan  mit 
biskopråd  og  de  ældre  præster  fik  mig  til  at  fornem- 
me nadverens  hellighed.  Jeg  spekulerer  på  om  vore 
dages  unge  mon  går  glip  af  noget  af  dette. 

Vi  er  begyndt  at  gøre  os  større  anstrengelser  for  at 
„indbyde  alle  til  at  komme  til  Kristus"  (L&P  20:59). 
Som  medlemmer,  der  lever,  under  forskellige 
omstændigheder  bør  vi,  kunne  fornemme  Ånden, 
kærligheden  og  tilgivelsen,  når  vi  samles  ved  dette 
møde.  Det  bør  for  os  allesammen  være  et  tidspunkt, 
med  bønsom  meditation  og  taksigelse. 

Moroni  fortæller  om  sådanne  møder,  der  „lededes 
af  menigheden  efter  Andens  påvirkninger  og  gen- 
nem den  Helligånds  kraft;  thi  som  den  Helligånds 
kraft  ledte  dem,  enten  til  at  prædike  eller  formane,  til 
at  bede  eller  påkalde  Gud  eller  til  at  synge,  således 
skete  det"  (Moroni  6:9). 

Det  er  den  ånd,  som  skal  og  bør  karakterisere  vore 
andagter  og  nadvermøder. 

En  søster  bemærkede  efter  et  sådant  åndeligt 
møde: 

„Jeg  kan  ikke  huske  alt  hvad  der  blev  sagt  -  men 
jeg  husker,  hvad  jeg  følte,  da  vi  sang  slutningssalmen 
og  bøjede  hovedet  til  bøn." 

Må  Gud  velsigne  os  alle  så  vi  erindrer  Frelseren  og 
hans  sonoffer,  og  så  vi  forener  os  i  at  gøre  vore  nadver- 
møder ærbødige,  andægtige  og  til  ihukommelse.  □ 


V. 


i  opfordrer 

de  lokale  kirkeledere 

til  at  sørge  for, 

at  nadvermøderne 

bliver  ledet 

af  Helligånden. 


14 


SPØRGSMÅL  OG  SVAR 


Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


Hvad  indebærer  det  at  faste? 
Jeg  har  hørt, 

at  der  hører  mere  til  det  end  blot 
at  lade  være  med  at  spise. 


/.  Roger  Fluhman, 
assisterende  sekretær 
i  de  Tolvs  Råd 


D 


u  har  hørt  rigtigt.  Der  hører  mere  til  end  blot 
at  lade  være  med  at  spise.  Tænk  over  føl- 
gende: 

1.  Vi  faster  for  at  lære  mere  om  Herren,  og  hvordan 
vi  kan  tjene  ham. 

2.  Vi  faster  for  at  øge  vor  åndelighed  og  vor  tro  på 
Herren,  Jesus  Kristus. 

3.  Vi  faster  for  at  få  et  vidnesbyrd  om  evangeliet  og 
for  at  styrke  dette  vidnesbyrd. 

4.  Vi  faster  for  at  fornemme  Andens  røst  og  modtage 
inspiration. 

5.  Vi  faster  for  at  få  en  bedre  forståelse  af  frelsesplan- 
en og  vor  afhængighed  af  Herren. 

6.  Vi  faster  for  dem,  der  er  syge  og  har  brug  for 
særlige  velsignelser 

7.  Vi  faster  for  gennem  vort  fasteoffer,  at  hjælpe  de 
fattige. 

Der  er  endnu  flere  grunde  til  at  faste,  men  jeg  har 
nævnt  dem,  der  er  vigtige  for  mig. 

Den  sande  fastelov  er  forklaret  i  Esajas  58:3-12.  Her 
gives  der  mange  grunde  til  at  faste  -  for  eksempel,  for 
„at  løse  gudløses  lænker,  at  løsne  ågets  bånd,  at  slippe 


de  kuede  fri .  .  .  (og  for)  at  bryde  dit  brød  til  de  sultne" 
(vers  6-7)  -  og  for  at  få  velsignelserne  ved  fasten:  „Da 
svarer  Herren,  når  du  kalder;  på  dit  råb  er  hans  svar: 
,Her  er  jeg!' "  (vers  9).  Disse  skriftsteder  har  gjort  et 
dybt  indtryk  på  mig.  De  har  hjulpet  mig  til  at  forstå, 
hvordan  jeg  kan  faste,  og  hvilke  velsignelser  det 
bringer. 

Faste  og  bøn  hører  sammen.  Det  nævnes  ofte 
sammen  i  skrifterne.  Alma  fortalte  sit  folk,  hvordan 
han  vidste,  at  det,  han  talte  om,  var  sandt.  Han  sagde: 
„Jeg  har  fastet  og  bedt  i  mange  dage,  så  jeg  selv  kunne 
vide  disse  ting.  Og  nu  ved  jeg  for  mig  selv,  at  de  er 
sandfærdige"  (Alma  5:46).  Fasten  bør  altid  ledsages  af 
bøn. 

Husk  også,  at  vi  ikke  faster  som  hyklerne  med  en 
„sørgmodig  mine"  for  at  imponere  andre  (se  Mattæus 
6:16-18  og  3  Nephi  13:16-18).  Vi  faster  heller  ikke,  når 
vi  er  syge,  eller  hvis  det  er  uklogt  af  helbredsmæssige 
årsager. 

Jeg  forstår  ikke  fasten  fuldt  ud.  Jeg  har  ikke  ord  til  at 
forklare,  hvad  der  sker,  når  vi  faster,  og  hvorfor  det 
sker.  Men  de  følelser,  der  ledsager  fasten,  er  hellige  og 
meget  kraftige.  De  inspirerer,  ophøjer,  opbygger  og 
styrker.  For  mig  hører  fas  te  og  følelser  sammen. 

Vores  søn,  Spencer,  har  forsøgt  at  lære  at  faste, 
siden  han  blev  døbt  for  to  år  siden.  Vi  har  ikke  gjort 
noget,  for  at  få  ham  til  at  synes,  at  han  skulle  faste  i  så 
ung  en  alder,  og  han  faster  ikke  så  længe  som  vi,  hans 
forældre,  gør  nogle  søndage.  Men  ved  et  faste-  og  vid- 
nesbyrdmøde  for  nogen  tid  siden,  hviskede  han  til 
mig:  „Jeg  tror,  jeg  vil  bære  mit  vidnesbyrd."  Jeg  smile- 
de og  nikkede  godkendende.  Hans  oprigtige  vidnes- 
byrd rørte  mit  hjerte.  Han  følte  åbenbart  noget  røre  sig 
i  ham,  fordi  han  fastede. 

Vi  kan  også  udvikle  særlige  følelser,  hvis  vi  faster  i 
den  rette  hensigt  og  under  bøn.  □ 

Hvad  skal  jeg  gøre,  hvis  jeg  ved,  at  den 
der  velsigner  nadveren,  er  uværdig? 
Har  det  indflydelse  på  nadverens 
gyldighed? 


Rex  W.  Alired 

er  tidligere  udøvende  sekretær  for 

det  Melkisedekske  Præstedømmes 

hovedkomité. 


Nadverordinansen  er  én  af  kirkens  mest  helli- 
ge ordinanser.  Vi  har  det  privilegium,  at  vi, 
kan  deltage  i  nadveren  næsten  hver  eneste 
uge  og  dermed  forny  vores  dåbspagt  med  Herren. 

Hvis  man  ved,  at  et  medlem  af  det  Aronske  Præste- 
dømme eller  en  ældste  ikke  er  værdig  til  at  velsigne 
nadveren  eller  uddele  den,  bør  man  diskret  oplyse  sin 
biskop  om  sin  viden  og  overlade  sagen  til  biskoppen. 
Kun  biskoppen  kan  bedømme  medlemmernes  værdig- 
hed og  bemyndige  præstedømmebærere  til  at  velsigne 
og  uddele  nadveren. 

Andre  fremgangsmåder,  som  for  eksempel  at  nægte 
at  tage  nadveren,  beklage  sig  til  andre  om  en  præste- 
dømmebærers uværdighed  eller  rette  direkte  beskyld- 
ninger mod  nogen,  giver  altsammen  negative  resulta- 
ter, som  ikke  er  til  hjælp  for  nogen  af  de  involverede 
parter.  Den  slags  sager  er  meget  følsomme  og  skal 
behandles  diskret  og  med  sund  dømmekraft.  Det  er 
biskoppens  ansvar  at  sørge  for  dette. 

Nadveren  er  én  af  de  helligste  ordinanser  i  kirken, 
og  den  skal  velsignes  og  omdeles  ærbødigt  og  med 
værdighed.  Ingen  præstedømmebærer,  som  har  alvor- 
lige, uløste  moralske  problemer,  bør  deltage  i  forbered- 
elsen, velsignelsen  eller  omdelingen  af  nadveren. 

Men  selv  om  man  omhyggeligt  sørger  for,  at  de,  der 
udfører  eller  deltager  i  nadveren  eller  andre  ordinan- 
ser, er  værdige,  så  må  vi  også  huske  på,  at  det  ikke 

kræves,  at  præstedømmets  medlemmer  er  fuldkomne 
for  at  kunne  deltage  i  de  forskellige  ordinanser  og 
kaldelser.  Selv  om  præstedømmemedlemmer  på 
mange  måder  er  ufuldkomne,  så  tillader  Herren  dem 
alligevel  at  udføre  hans  arbejde.  Kirken  er  en  skole  for 
folk,  der  ønsker  at  blive  som  Herren,  og  ikke  et  hvile- 
hjem for  dem  der  allerede  er  blevet  det. 

Præstedømmets  ordinanser  er  gyldige,  hvis  de  udfø- 
res af  bemyndigede  præstedømmebærere  på  den  fore- 
skrevne måde.  Selv  om  lokale  ledere  ønsker  at  gøre 
alt,  hvad  der  står  i  deres  magt  for  at  sørge  for,  at  kun 
værdige  brødre  velsigner  og  uddeler  nadveren,  så  bliv- 
er ordinansen  ikke  ugyldig,  dersom  én  af  de  involvere- 
de ikke  er  værdig,  på  det  tidspunkt  ordinansen  finder 
sted.  Ordinansens  hellighed  er  krænket,  men  ikke 
dens  gyldighed.  Hvis  deltagerne  i  ordinensen  er  vær- 
dige og  oprigtige,  så  vil  de  kunne  få  alle  de  velsignel- 
ser og  goder,  der  er  mulighed  for  at  få. 

Ved  værdigt  at  administrere  eller  deltage  i  nadveren 
modtager  vi  velsignelser  hver  uge.  Det  er  et  stort  privi- 
legium for  medlemmer  i  alle  aldre  at  kunne  deltage  i 
denne  ordinanse,  som  er  en  del  af  Jesu  Kristi  gengivne 
evangelium.  □ 


Thi  så  ofte  som  I  spiser  dette  brød  og 
drikker  kalken,  forkynder  I  Herrens 
død,  indtil  han  kommer. 

Den,  der  spiser  brødet  eller  drikker 
Herrens  kalk  på  uværdig  vis,  pådra- 
ger sig  altså  skyld  over  for  Herrens 
legeme  og  blod. 

Enhver  må  prøve  sig  selv  og  så  spise 
af  brødet  og  drikke  af  kalken. 

Thi  den,  som  spiser  og  drikker  uden 
at  ænse,  at  det  er  Herrens  legeme,  spi- 
ser og  drikker  sig  selv  en  dom  til. 

(1  Kor.  11:26-29) 


JEG  LÆRTE  NOGET 
AF  MARGERITTERNE ! 


Ann  Laemmlen 


Lidt  udenfor  det  gamle  Jerusalems  mure  ligger 
én  smuk  have,  afsondret  fra  den  støjende 
verden,  som  omgiver  den.  Man  fornemmer 
en  vis  hellighed  inden  for  havemuren.' Når  man 


kommer  ind  i  haven,  drager  éns  blik  uvilkårli: 
til  en  grav  -  en  tom  grav.  Folk  besøger  hig^en 
grund  af  denne  grav.  Dens  tomhed  er  et 
om  fuldbyrdelsen  af  en  større  plan. 


Ethvert  bløjnsterhoved 
syntes  så  uskyldigt, 
så  hjælpsomt  og  så 
glad 


Mens  jeg  boede  og  studerede  i  Jerusalem/  gik  jeg  of- 
te ud  i  denne  have.  Jeg  husker  en  bestemt  dag,  hvor 
jeg  gik  på  de  rolige  stier,  fandt  min  yndlingsbænk  og 
satte  mig  ned. 

Jeg  sad  i  skyggen  af  de  store  træer,  gemt  mellem 
blomsterbuske  og  følte  mig  helt  alene.  Jeg  lyttede  til 
fuglenes  sang  og  tænkte  på  de  begivenheder,  der 
fandt  sted  her  for  så  længe  siden. 

Da  jeg  slog  op  i  skrifterne  og  rettede  blikket  mod  de 
trykte  sider,  var  det  som  om  verden  omkring  mig  for- 
svandt. Jeg  behøvede  næsten  ikke  at  læse  ordene,  for  i 
de  måneder  jeg  havde  studeret  i  Israel,  var  de  blevet 
indprentet  i  mit  sind: 

„De  tog  så  Jesu  legeme  og  svøbte  det  i  linklæder 
sammen  med  de  vellugtende  salver,  som  det  er  jøder- 
nes skik  ved  jordefærd.  Og  ved  det  sted,  hvor  han  var 
blevet  korsfæstet,  lå  der  en  have,  og  i  haven  en  ny 
grav,  hvori  der  endnu  aldrig  var  lagt  nogen.  Der  lagde 
de  Jesus  ..."  (Johannes  19:40-42). 

Mens  jeg  læste,  så  jeg  billederne  for  mig.  Billederne 
blev  levende  for  mig. 

Josef  og  Nikodemus  kom  hastigt  ind  i  haven,  før  so- 
len forsvandt  fra  himlen,  med  Jesu  døde  legeme,  som 
de  bar  hen  til  graven,  hvor  det  skulle  balsameres.  Nog- 
le grædende  kvinder,  som  trofast  holdt  sig  til  Frelse- 
rens lærdomme,  fulgte  med  og  stod  et  stykke  derfra, 
mens  mændene  svøbte  deres  Herres  legeme  i  rent 
linned,  der  duftede  af  salveolier,  og  lagde  det  på 
stenbænken  i  den  nyudhuggede  gravhule.  Himlen 
blev  stadig  mørkere.  Mændene  gjorde  deres  arbejde 
færdigt  og  baksede  den  store  sten  på  plads,  for  at  for- 
segle graven  .  .  . 

Uden  at  tænke  over  det,  løftede  jeg  blikket  fra  bo- 
gen, mens  jeg  så  resten  af  begivenhederne  for  mig  i 
billeder  .  .  .  tiden  gik.  Graven  var  nu  tom  og  stenen 
rullet  væk. 

Billederne  i  mit  sind  forsvandt  langsomt.  Stenbæn- 
ken, som  jeg  sad  på,  føltes  hård.  Jeg  hørte  fuglene  i 


træerne  over  mit  hoved.  Det  sidste  billede  forsvandt 
fra  mit  indre,  og  mit  blik  faldt  på  en  blomsterbusk, 
som  stod  lige  foran  mig.  Det  var  en  blomstrende 
margerittebusk. 

Jeg  stirrede  på  busken,  tryllebundet  af  hver  enkelt 
blomst.  Den  orangegule  plet  i  midten  var  omgivet  af 
rene,  hvide  kronblade.  Hvert  eneste  blomsterhoved 
virkede  så  uskyldigt,  så  hjælpsomt  og  så  glad.  Jeg  blev 
fængslet  af  deres  skønhed  og  budskab.  Jeg  kom  i  tanke 
om  et  skriftsted:  „Og  se,  alle  ting  har  deres  lignelse, 
og  alt  er  skabt  til  at  bære  vidnesbyrd  om  mig  ..." 
(Moses  6:63). 

Jeg  erkendte  at  alting  er  levende  vidnesbyrd  om  Jesu 
Kristi  guddommelighed!  Hver  eneste  margeritte  bar 
vidnesbyrd  om  at  han  lever!  Deres  orangegule  øjne  ser 
opad,  alene  henvendt  på  Guds  ære.  Hans  elskede  og 
smukke  skabelser  evner  ikke  at  tvivle  på  hans  lys  og 
sandhed,  for  alting  blev  skabt  af  ham  og  bærer  vidnes- 
byrd om  ham.  Hvilken  kærlighed  og  støtte  må  Kristus 
ikke  have  følt  han  fik,  når  han  så  på  en  sådan  magerit- 
tebusk,  hvor  hver  eneste  blomst  priste  ham!  Da 
mængden  hånede  og  spottede  ham,  alt  imens  hele 
verden  syntes  at  være  imod  ham,  og  fornægtede  ham, 
ja,  hadede  ham,  hvor  må  han  dog  have  fundet  trøst  i 
disse  enkle  skabelser  og  deres  urokkelige  vidnesbyrd 
om  ham! 

Mens  jeg  boede  i  Israel  tænkte  jeg  ofte  på  de  store 
begivenheder  der  omtales  i  skrifterne.  Der  er  sket  store 
begivenheder  på  steder,  der  er  omgivet  af  smukke  ska- 
berværker -  på  høje  bjergtoppe,  i  hellige  gravkamre  - 
og  i  haver. 

Jeg  lærte  en  enkel,  men  meget  vigtig  lektie  af  marge- 
ritternes eksempel.  Jeg  grunder  ofte  over  min  mission, 
som  én  af  Guds  skabninger.  Ville  Kristus  føle  kærlig- 
hed og  finde  støtte,  hvis  han  så  ind  i  mine  øjne?  Er  de 
alene  henvendt  på  hans  ære?  Afspejler  jeg  hans  kær- 
lighed? Bærer  mine  gerninger  et  stærkt  vidnesbyrd  om 
at  han  lever?  □ 

i  skal  leve  op  til  visse 
ansvar,  når  vi  vælger  at 
følge  Jesus  Kristus.  Både  i 
Frelserens  og  i  vort  liv  bekæmper 
Satan  disciplin,  når  han  frister  os 
til  at  benytte  en  nemmere  udvej, 
ved  at  tilbyde  os  en  „bekvem  kri- 
stendom". Denne  fristelse  måtte 
Jesus  modstå  og  det  samme  må  vi 
gøre.  Han  levede  en  meget  ube- 
kvem tilværelse,  og  jeg  tror,  at  det  samme  ofte  er 
tilfældet  for  os,  når  vi  påtager  os  hans  navn. 

Den  ondskab,  der  er  nemmest  at  genkende,  er 
formodentlig  den  som  gør  åbenlyst  oprør  mod 
Himlen,  således  som  Satan  gjorde  det  før  verdens 
skabelse  -  da  han  med  fuldt  overlæg  gik  imod  Gud. 
Lige  fra  Kains  tid  til  vore  dages  nationale  og  interna- 
tionale fjendtligheder,  har  Satan  forsøgt  at  lokke  de 
børn  til  hvem  et  løfte  er  givet,  til  en  voldelig  og  øde- 
læggende afvisning  af  evangeliet  og  dets  lærdomme. 
Det  er  en  grov  form  for  synd,  som  verden  kun  kender 
alt  for  godt. 

Men  Satan  bruger  også  en  anden,  en  mere  under- 
fundig strategi,  som  ikke  er  så  voldelig,  ikke  så  hævn- 
gerrig og  som  ved  første  øjekast  ikke  virker  særlig  ska- 
delig. Men  det  er  netop  problemet,  fordi  denne  meto- 
de er  uhyggeligere.  Den  kommer  som  en  stille  lokken 
om  større  bekvemmelighed.  Den  hvisker  til  alle,  der  giver 
sig  ud  for  at  være  kristne:  Nyd  et  fristende  liv, der  er 
nemt  og  bekvemt. 

Vi  husker,  at  da  Jesus  „havde  fastet  i  fyrretyve  dage 
og  fyrretyve  nætter",  led  han  til  sidst  sult. 

Så  kom  Fristeren  til  ham  og  sagde:  „Hvis  du  er 
Guds  Søn,  så  sig,  at  stenene  dér  skal  blive  til  brød. 

Men  han  svarede  og  sagde:  ,Der  står  skrevet:  Men- 
nesket skal  ikke  leve  af  brød  alene,  men  af  hvert  ord, 
som  udgår  af  Guds  mund.' 

Derefter  tager  Djævelen  ham  med  sig  til  den  hellige 
stad  og  stiller  ham  på  helligdommens  tinde  og  siger  til 
ham: 

,Hvis  du  er  Guds  Søn,  så  styrt  dig  ned;  thi  der  står 
skrevet:  Han  skal  give  sine  engle  befaling  om  dig,  at 
du  ikke  skal  støde  din  fod  på  nogen  sten.' 


Jesus  sagde  til  ham:  ,Der  står  også  skrevet:  Du  må 
ikke  friste  Herren  din  Gud.' 

Atter  tager  Djævelen  ham  med  sig  op  på  et  meget 
højt  bjerg  og  viser  ham  alle  verdens  riger  og  deres 
herlighed,  og  han  siger  til  ham: 

,Alt  dette  vil  jeg  give  dig,  hvis  du  vil  kaste  dig  ned 
og  tilbede  mig.' 

Da  siger  Jesus  til  ham:  ,Vig  bort,  Satan!  thi  der  står 
skrevet:  Du  skal  tilbede  Herren  din  Gud  og  tjene  ham 
alene. 

Da  forlader  Djævelen  ham,  og  se,  engle  kom  til  ham 
og  tjente  ham"  (Mattæus  4:1-11) 

Jeg  tror,  at  vi  dag  efter  dag,  time  efter  time,  bliver  fri- 
stet i  vore  tanker  -  selv  sidste  dages  hellige.  Og  derfor 
er  disse  fristelser,  som  det  også  var  tilfældet  for  Kri- 
stus, langt  mere  underfundige.  Lad  mig  kort  fortælle 
om  disse  fristelser. 

„Hvis  du  er  Guds  Søn,  så  sig,  at  stenene  dér  skal  blive  til 
brød. " 

Uanset  hvad  Satan  ellers  vil  gøre,  så  vil  han  helt  be- 
stemt appellere  til  vore  lyster.  Det  er  langt  nemmere 
for  ham  at  prøve  at  bruge  vore  naturlige  behov  end  at 
kæmpe  for  at  skabe  nogle  kunstige  behov  i  os.  Jesus 
oplevede  en  ægte  og  meget  forståelig  sult  efter  den 
mad,  hvorved  han  skulle  opretholde  sit  jordiske  liv. 
Han  havde  fastet  i  fyrretyve  dage  og  fyrretyve  nætter. 
Hvorfor  skulle  han  ikke  have  lov  at  spise?  Han  var  til- 
syneladende parat  til  at  bryde  fasten  eller  i  det  mindste 
meget  snart  at  gøre  det.  Hvorfor  så  ikke  bare  forvandle 
stenene  til  brød  og  spise? 

Fristelsen  ligger  ikke  i  at  spise.  Han  havde  spist  før, 
og  ville  hurtigt  komme  til  det  igen,  han  var  nødt  til  at 
spise  i  resten  af  sit  jordiske  liv.  Fristelsen  ligger  i  Sa- 
tans forslag  om  at  gøre  det  på  netop  denne  måde  -  for  at 
blive  mæt  på  den  nemmeste  måde,  ved  at  misbruge 
sin  magt  i  stedet  for  at  vente  til  det  rette  tidspunkt  og 
få  mad  på  rette  vis.  Det  er  fristelsen  til  at  være  en  be- 
kvemmelig Messias. 

Hvorfor  skal  tingene  netop  gøres  på  den  mest  be- 
sværlige måde?  Hvorfor  nægte  sig  selv  den  tilfredsstil- 
lelse, når  man  ved  at  indgå  et  mindre  kompromis  kan 
få  den  tiltrængte  næring?  Men  Kristus  søger  ikke  at 
mætte  sig  med  ufortjent  brød.  Han  udsætter  at  til- 

fredsstille  sin  sult  i  det  uendelige,  om  nødvendigt, 
fremfor  at  gøre  det  ved  noget,  som  ikke  er  hans. 

Sex  er  også  en  stor  og  hellig  fysisk  tilfredsstillelse, 
som  vi  er  skabt  til  at  nyde.  Det  er  lige  så  naturligt  som 
det  er  indbydende.  Gud  har  skænket  os  det,  for  at  vi 
kan  blive  som  Gud.  Men  vi  fik  det  ikke  for  enhver 
pris.  Ikke  øjeblikkeligt.  Ikke  bekvemt.  Ikke  for  at 
fordærve  en  evig  kraft  efter  behag.  Den  må  fortjenes 
med  tiden,  og  med  selvkontrol.  Det  er  som  enhver  an- 
den god  ting  -  det  er  Guds  ret  at  skænke  ethvert  gode, 
og  ikke  Satans.  Når  en  Kristi  discipel  får  denne  nedar- 
vede trang,  så  må  han  eller  hun  være  parat  til  at  sige: 

„Ja,  men  ikke  på  denne  måde." 

Først  når  tiden  er  inde  -  i  forbindelse  med  kærlighed 
og  inden  for  ægteskabets  rammer.  Den  rette  og 
hellige,  fysiske  forbindelse  mellem  mand  og  kvinde 
hører  lige  såvel  til  og  er  faktisk  et  større  led  i  Guds 
plan  for  os,  end  at  få  vort  daglige  brød.  Men  der  er 
ingen  bekvemmelig  Messias.  Frelse  kommer  kun 
gennem  selvdisciplin  og  opofrelse.  Jeg  beder  indtræn- 
gende unge  såvel  som  ældre  om  ikke  at  give  efter  for 
kødets  lyster. 

„Hvis  du  er  Guds  Søn,  så  styrt  dig  ned"  fra  helligdommens 
tinde 

Satan  vidste,  at  helligdommen  eller  templet  var  cen- 

trum  for  israelitternes  gudsdyrkelse.  Det  var  det  tem- 
pel, som  den  lovede  Messias  skulle  komme  til.  Endog 
på  dette  tidspunkt  kom  mange  gående  til  og  fra  deres 
andagt,  og  mange  af  dem  ville  på  grund  af  traditioner, 
og  af  mangel  på  tro,  aldrig  acceptere  Jesus  som  deres 
Forløser.  Fristelsen,  som  Jesus  blev  udsat  for,  kunne 
formuleres  således:  „Hvorfor  ikke  kaste  dig  ned  på  en 
dramatisk  måde,  og  når  så  englene  griber  dig,  som  der 
står  i  skrifterne,  så  vil  store  skarer  følge  dig  og  tro  på 
dig?  De  har  brug  for  dig.  Du  har  brug  for  dem  -  for  at 
frelse  deres  sjæle.  Det  er  pagtsfolket.  Skulle  du  ikke 
hellere  tage  og  hjælpe  dem,  ved  at  lade  dem  se  dig 
kaste  dig  ud  fra  dette  hellige  tempel  uden  frygt,  og 
uden  at  komme  til  skade?  Så  vidste  de,  at  Messias  var 
kommet." 

Denne  fristelse  er  omend  mere  underfundig  end  den 
første.  Det  er  en  fristelse  af  ånden,  af  lide  en  personlig 
sult,  som  er  langt  mere  reel  end  behovet  for  brød.  Ville 
Gud  redde  ham?  Ville  han?  Ville  Jesus  blive  ledsaget  af 
Gud  under  denne  svære  mission,  som  nu  tog  sin 
begyndelse?  Før  han  gik  i  gang  med  eventyret,  burde 
han  måske  få  en  endelig  forsikring  om  dette.  Hvorfor 
ikke  få  en  åndelig  bekræftelse,  skabe  sig  en  loyal 
menighed  og  give  Satan  igen  ved  at  appellere  til  Guds 
magt?  Lige  på  stedet.  På  den  nemmeste  måde.  Fra  hel- 
ligdommens tinde. 

Men  Jesus  afviste  den  åndelige  fristelse.  Fornægtelse 
og  afstandtagen  er  også  en  del  af  guddommelig  forbe- 
redelse. Han  ville  vinde  tilhængere  og  han  ville  få  vis- 
hed. Men  ikke  på  denne  måde.  Han  havde  endnu  ikke 
gjort  sig  fortjent  til  de  omvendte  eller  den  bekvemme- 
lighed, han  så  rigt  fortjente.  Hans  mission  var  knap 
nok  begyndt.  Belønningerne  ville  komme  efterhånden. 
Men  selv  Guds  Søn  måtte  vente. 

Derfor  beder  jeg  jer  om  at  være  tålmodige  med  hen- 
syn til  det  åndelige.  Jeres  tilværelse  har  måske  formet 
sig  anderledes  end  min,  men  jeg  tvivler  på  det.  Jeg  har 
måttet  kæmpe  for  at  få  at  vide,  hvordan  jeg  står  hos 
Gud.  Som  ganske  ung  syntes  jeg,  at  det  var  svært  at 
bede  og  endnu  sværere  at  faste.  Min  mission  var  ikke 
nem.  Under  mine  studier  kæmpede  jeg  hårdt,  blot  for 
at  opdage  at  jeg  også  måtte  kæmpe  videre  bagefter. 
Som  voksen  har  jeg  grædt  og  været  syg  efter  at  få  vej- 
ledning. De  gode  resultater  synes  på  ingen  måde  at 
være  kommet  nemt  til  mig,  men  jeg  har  levet  længe 
nok  til  at  være  taknemmelig  for  dette. 

Det  blev  bestemt,  at  vi  skulle  lære  vor  værdi  at  ken- 
de som  Guds  børn,  uden  at  opleve  noget  så  dramatisk 

som  et  spring  fra  helligdommens  tinde.  Alt  Guds  ar- 
bejde, bortset  fra  nogle  få  profetier,  udføres  i  det  stille 
på  meget  ubemærkede  måder.  Og  mens  I  arbejder  i 
det  stille,  på  at  lære  ham  at  kende  og  blive  klar  over,  at 
han  kender  jer,  investerer  jeres  tid  -  om  det  er  prak- 
tisk eller  ej  -  vil  I  virkelig  opdage,  at  Guds  „engle  (har 
fået)  befaling  om  (jer),  og  de  skal  bære  (jer)  på  hæn- 
der" (Mattæus  4:6).  Det  sker  måske  ikke  lige  med  det 
samme.  Det  sker  formodentlig  ikke  med  det  samme, 
men  der  er  en  hensigt  med  at  det  tager  tid. 

Vær  glad  for  de  åndelige  byrder  I  får,  for  Gud  vil 
samtale  med  jer  gennem  dem,  og  han  bruger  jer  til  at 
udføre  sit  arbejde,  dersom  I  er  gode  til  at  bære  dem. 

Hvis  det  skulle  ske,  at  byrden  bliver  tungere  jo  stør- 
re anstrengelser  I  gør  jer,  så  fat  mod.  Således  er  det  gå- 
et for  de  bedste  mennesker,  der  nogensinde  har  levet. 

Under  visse  skuffelser  går  Satan  direkte  til  sagen. 
Hvis  han  hverken  kan  friste  os  fysisk  eller  åndeligt, 
giver  han  simpelthen  Frelseren  og  os  et  direkte  forslag. 
Når  vi  står  på  et  højt  sted,  med  udsigt  til  alle  verdens 
lande,  siger  han  til  os:  „Alt  dette  vil  jeg  give  dig,  hvis  du 
vil  kaste  dig  ned  og  tilbede  mig"  (Mattæus  4:9). 

Når  han  ikke  kan  være  underfundig,  giver  han  i  ste- 
det et  strålende  tilbud.  Men  disse  riger  er  ikke  hans  til 
at  forære  væk.  Han  spørger  ganske  enkelt  den  store 


Jehova,  Himlens  og  jordens  Gud:  „Hvad  forlanger  du? 
Billigt  brød,  afviser  du.  Messiansk  dramatik  afviser  du, 
men  intet  menneske  kan  modstå  verdslig  rigdom.  Sig 
hvad  du  forlanger."  Da  Satan  for  første  gang  viste  sin 
troløshed,  fremlagde  han  sin  urokkelige  tro  på,  at  man 
kan  købe  alt  i  denne  verden  for  penge. 

En  dag  skal  Jesus  regere  verden.  Her  kommer  han  til 
at  herske  over  ethvert  fyrstendømme  og  enhver  magt. 
Han  bliver  kongernes  Konge  og  herrernes  Herre.  Men 
ikke  på  den  måde.  For  at  nå  dertil  må  han  følge  en  højst 
ubekvem  kurs.  Hans  vej  til  nådens  trone  fører  gennem 
slid,  sorg  og  opofrelse.  For  ca.  syv  århundreder  siden 
profeterede  Esajas  om  ham: 

„Ringeagtet,  skyet  af  folk,  en  smerternes  mand 
og  kendt  med  sygdom,  én,  man  skjuler  sit  ansigt  for, 
agtet  ringe,  vi  regned  ham  ikke. 

Han  blev  såret  for  vore  overtrædelser,  knust  for  vor 
brødes  skyld  .  .  . 

Han  blev  knust  og  bar  det  stille,  han  oplod  ikke  sin 
mund  som  et  lam,  der  føres  til  at  slagtes  .  .  .  han  oplod 
ikke  sin  mund"  (Esajas  53:3,  5,  7). 

Er  det  virkelig  så  svært  at  fortjene  en  plads  i  Guds  ri- 
ge? Der  er  selvfølgelig  en  nemmere  måde.  Kunne  vi  ik- 
ke betale  os  til  den?  Der  er  sat  en  pris  på  enhver  mand 
og  enhver  kvinde  -  er  der  ikke?  Vi  spekulerer  somme 
tider  på  det.  Men  nej  -  det  er  ikke  alle  der  er  sat  pris 
på.  Der  er  noget  som  ikke  kan  købes  for  penge.  Penge 
og  berømmelse  og  jordisk  herlighed  hører  ikke  med  til 
vore  evige  standarder.  Penge,  berømmelse  og  jordisk 
herlighed  kan  føre  til  evige  lidelser. 

Selv  om  denne  kirke,  og  du  og  jeg,  hver  især  har 
god  brug  for  midler  til  at  føde  og  klæde  os  for,  og  til  at 
fremme  arbejdet  i  riget,  så  behøver  vi  ikke  at  sælge 
vore  sjæle  for  at  få  dem.  Der  er  mange  i  verden  i  dag, 
som  forsøger  at  involvere  andre  i  ukloge  forretninger 
eller  i  „deres  livs  chance".  Sådanne  muligheder  tilby- 
der ofte  noget  for  ingenting  -  bekvemme  måder  at 
tjene  hurtige  og  store  penge  på,  uden  særlig  store  an- 
strengelser. Desværre  er  der  mange  pålidelige  menne- 
sker, som  er  blevet  vildført  af  forræderiske  og  bedrage- 
riske mennesker.  Vi  kan  få  vor  del  af  jordens  rigdom- 
me, men  ikke  på  den  måde. 

En  passende,  nødvendig  indkomst,  en  skoleuddan- 
nelse eller  andre  ærlige  bestræbelser  har  stor  betyd- 
ning. Hårdt  arbejde,  ærlige  forsøg  og  goder  efter  for- 
tjeneste, er  anstrengelserne  værd  og  værd  at  vente  på. 
Og  det  vil  komme,  ofte  før  end  du  tror.  Men  det  bliver 
ikke  nemt,  og  det  bliver  ikke  bekvemt. 

Det  er  ikke  nemt  at  klare  sig  uden  fysisk  tilfredsstil- 
lelse, åndelig  vished  eller  materielle  goder,  men  det  er 
vi  somme  tider  nødt  til,  eftersom  der  ikke  er  nogen 
skriftligt  garanti  for  bekvemmeligheder  i  vor  kristne 
pagt.  Vi  skal  arbejde  hårdt  og  handle  ret,  og  somme 


tider  får  vi  chancen.  Og  når  vi  forsøger  ihærdigt,  og 
venter  på  det,  som  vi  aldrig  tror  vi  kan  få,  så  kan  eng- 
lene komme  og  betjene  os  (se  Mattæus  4:11).  Jeg  beder 
til,  at  I  må  få  denne  englebetjening  i  jeres  liv,  i  Jesu 
Kristi  navn.  Amen.  □ 


BØRNESTJERNEN 

„MEN  SE,  JEG  SIGER  JER, 

AT  SMÅ  BØRN  ER  FORLØST  FRA  VERDENS  BEGYNDELSE 

GENNEM  MIN  ENBÅRNE." 


(LÆRE  OG  PAGTER  29:46) 

Der  var  intet  lys  som  kunne  trænge  gennem 
det  tætte,  forfærdelige  mørke  som  dækkede 
jorden.  Overalt  i  landet  var  der  store  ødelæg- 
gelser. Jordskælv  og  brande  tilintetg'orde  den  ugudeli- 
ge del  af  befolkningen.  Man  kunne  ikke  se  noget  som 
helst,  og  det  eneste  man  kunne  høre  var  gråd  og 
jammer. 

Efter  tre  dages  forløb  spredtes  mørket  og  en  masse 
mennesker  samledes  rundt  omkring  templet.  De  und- 
rede sig  over  de  store  ødelæggelser.  Mange  menne- 
sker kunne  huske  de  tegn  der  var  blevet  givet  ved  Jesu 
fødsel.  De  var  også  klar  over,  at  mørket  og  ødelæggel- 
serne var  en  opfyldelse  af  Samuels  profeti  om  tegnene 
på  Frelserens  død. 

Pludselig  hørte  folk  en  røst,  der  lød  som  om  den 
kom  fra  Himlen.  Den  lød  ikke  særlig  højt,  men  den 
gennemtrængte  dem  helt,  så  alt  i  dem  fornemmede 
budskabet.  Det  varmede  deres  hjerter,  men  de  kunne 
stadig  ikke  forstå  hvad  røsten  sagde.  Så  lød  røsten 
igen,  men  de  kunne  stadig  ikke  forstå  hvad  der  blev 
sagt.  Den  tredie  gang  forstod  de.  Røsten  sagde:  „Se, 
min  Søn,  den  elskede,  i  hvem  jeg  har  velbehag." 

Da  folk  kiggede  op,  så  de  en  mand,  klædt  i  hvidt, 
komme  ned  fra  Himlen.  Han  kom  ned  og  stod  midt 
iblandt  dem.  Han  strakte  sin  hånd  frem  og  sagde:  „Se, 
jeg  er  Jesus  Kristus,  om  hvem  profeterne  vidnede,  at 
han  skulle  komme  til  verden." 

„Stå  op  og  kom  hen  til  mig,"  bad  Mesteren,  „så  I  kan 
stikke  jeres  hænder  i  min  side,  og  føle  naglegabene  i 
mine  hænder  og  mine  fødder,  så  at  I  kan  vide,  at  jeg  er 
Israels  Gud  og  har  lidt  døden  for  verdens  synder." 
Menneskemængden  kom  frem  en  for  en  og  følte  såre- 
ne i  hans  side,  og  naglegabene  i  hans  hænder  og  fød- 
der. De  så  med  deres  egne  øjne,  og  følte  med  deres 
hænder.  Nu  vidste  de  at  Jesus  Kristus  havde  givet  sit 
liv,  og  var  opstået.  Mængden  råbte:  „Hosianna!  Velsig- 
net være  den  allerhøjeste  Guds  navn!"  Og  så  faldt  de 
ned  for  Jesu  fødder  og  tilbad  ham. 

Jesus  underviste  dem  om  mange  af  evangeliets  vid- 
underlige principper.  Han  bad  dem  følge  budene,  så 
de  kunne  være  lykkelige,  og  han  lærte  dem  om  dåb. 
Han  befalede  dem  at  holde  op  med  at  skændes  og 
slås,  men  bad  dem  elske  hverandre,  selv  deres  fjender. 
Han  kaldte  12  særlige  mænd,  der  blev  kendt  som  hans 
disciple,  til  at  lede  kirken.  Han  talte  om  de  mennesker 


han  havde  undervist  i  Jerusalem,  og  forklarede  at  der 
stadig  var  andre  han  skulle  besøge.  Han  sagde  til  folk: 
„Gå  derfor  til  jeres  hjem  og  overvej  det,  som  jeg  har 
sagt,  og  bed  Faderen  i  mit  navn,  at  I  må  kunne  forstå 
det.  I  morgen  kommer  jeg  atter  til  jer." 

Folk  havde  imidlertid  så  stor  kærlighed  til  ham  at  de 
fik  tårer  i  øjnene.  De  ville  gerne  have,  at  han  skulle 
blive  noget  længere,  derfor  blev  han.  „Har  I  syge 
blandt  jer?"  spurgte  Frelseren  kærligt.  „Bring  dem  hid, 
ogjeg  vil  helbrede  dem."  De  bragte  de  syge  til  ham  og 
han  helbredte  dem  en  for  en.  Folk  var  så  glade  og  lyk- 
kelige at  de  faldt  ned  for  Kristus,  kyssede  hans  fødder 
og  badede  dem  med  deres  tårer. 

„Kom  med  jeres  små  børn,"  sagde  Jesus.  Da  børne- 
ne var  samlet  omkring  ham,  sagde  han:  „Knæl  ned  på 
jorden."  Så  knælede  Jesus  ned  sammen  med  de  trofa- 
ste børn  og  bad.  De  ting  han  sagde  var  så  forunderli- 
ge, at  de  ikke  kan  nedskrives.  Da  Jesus  var  færdig  med 
at  bede,  fyldtes  menneskemængden  med  glæde,  på 
grund  af  den  hellige  oplevelse. 

„Salige  er  I  for  jeres  tros  skyld,"  forklarede  Mesteren. 
„Og  se,  min  glæde  er  nu  fuldkommen."  Så  græd  Jesus 
af  glæde. 

En  for  en  velsignede  Jesus  disse  prægtige  børn.  Så 
bad  han  for  børnene  og  græd  atter.  Børnene  havde  så 
stor  tro  og  kærlighed  til  Jesus  at  Himlene  åbnedes,  og 
der  kom  engle  ned  og  velsignede  dem.  Englene  om- 
ringede børnene  og  betjente  dem. 

Frelseren  gav  derpå  folk  nadveren,  og  forklarede 
dem  at  de  skulle  tænke  på  ham  når  som  helst  de  nød 
nadveren.  Han  sagde  også:  „Bed  altid  til  Faderen  i  mit 
navn  i  jeres  familie,  så  jeres  hustruer  og  børn  må  blive 
velsignet." 

Da  Jesus  havde  velsignet  disciplene  og  givet  dem 
magt  til  at  handle  i  hans  navn,  overskyggede  en  sky 
folkemængden,  og  Jesus  steg  til  himmels.  Men  folk 
huskede  hans  besøg,  og  de  ting  han  havde  lært  dem. 
Og  de  lærte  derpå  deres  børn  og  børnebørn  om  evan- 
geliet. På  grund  af  disse  lærdomme  var  der  fred  blandt 
folket  de  næste  170  år.  □ 


(Denne  historie  findes  i  3  Nephi  li -18} 

EN  FORSTÅENDE 

VEN 


Mark  følte  sig  noget  beklemt,  da  han  satte  sig, 
på  stolen  i  sit  klasseværelse.  Det  var  den 
tredje  skole,  han  skulle  begynde  i  indenfor 
de  sidste  få  år.  Og  selv  om  den  første  skoledag  i  en  ny 
skole  altid  er  den  sværeste,  så  var  han  ked  af  noget, 
som  var  endnu  sværere  for  ham:  Hans  bedstefar  var 
død.  Ingen  i  Marks  familie  kunne  forklare,  hvad  der 
sker  et  menneske,  når  det  dør. 

Han  lagde  mærke  til  at  pigen,  ved  det  andet  bord, 
stirrede  på  ham.  Hvad  glor  hun  på?  tænkte  han.  Han 
fik  lyst  til  at  skære  ansigter  ad  hende,  men  han  tog  i 
stedet  sin  nye  notesbog  og  den  slidte  skrueblyant,  som 
han  havde  fået  af  sin  bedstefar. 

„Den  skal  du  have,  Mark,"  havde  hans  bedstefar 
sagt.  „Den  har  jeg  haft  i  mange  år.  Jeg  har  brugt  den 
til  at  nedskrive  mine  bedste  ideer  og  tanker  i  min  dag- 
bog. Jeg  har  oplevet  nogle  skønne  eventyr,  når  jeg 
har  været  på  jagt  efter  ideer,  og  jeg  tror,  at  du  nu  er 
parat  til  at  begynde  dine  egne  undersøgelser." 

Men  bedstefar,  tænkte  Mark,  du  er  endnu  ikke  fær- 
dig med  dine  eventyr/  Og  hvordan  skaf  jeg  kunne  un- 
dersøge noget  a/ene?  Du  må  ikke  forlade  migr  bedste- 
far. Men  Mark  sagde  bare  lige  så  stille  „tak"! 

Men  bedstefar  fik  ikke  flere  af  disse  eventyrlige 
oplevelser.  En  vinterdag  stod  Mark  fortvivlet  og 
hjælpeløs  ved  siden  af  den  tavse  grav.  Selv  bedstefars 
skrueblyant  i  hans  lomme  var  ham  ikke  til  megen  trøst. 

Mark  kom  igennem  den  første  dag  i  skolen  ved  at 
undgå  alle  og  enhver.  Efter  skoletid  gik  han  alene 

hjem.  Da  han  var  nået  næsten  hjem,  kom  der  én  hen 
på  siden  af  ham.  Den  pige,  som  stirrede  på  ham  i  klas- 
sen, kom  helt  hen  og  gik  ved  siden  af  ham. 

„Hej,"  sagde  hun.  „Jeg  hedder  Sara.  Du  er  ny  her,  er 
du  ikke?" 

„Jo,"  sagde  Mark,  mens  han  borede  hænderne  dy- 
bere ned  i  sine  lommer  og  trak  på  skulderen. 

„Jeg  bor  her  på  hjørnet,  ikke  ret  langt  fra  jeres  hus," 
sagde  hun.  „Det  er  dejligt,  at  der  nu  er  én  på  min  egen 
alder  her  på  vejen.  Jeg  er  glad,  fordi  I  er  flyttet  ind 
her."  I  begyndelsen  var  Mark  tilbageholdende,  men 
Sara  bad  ham  med  til  noget  næsten  hver  eneste  dag 
efter  skoletid.  Deres  bedste  fritidsfornøjelse  var  at  ud- 
forske skoven  bag  det  hus,  hvor  hun  boede.  De  talte 
meget  sammen  og  blev  stadig  bedre  venner. 

„Lad  os  tage  ud  på  en  tur,"  foreslog  Sara  en  efter- 
middag. „Jeg  ved  et  sted,  hvor  der  er  en  bæk,  der  er  så 
dyb,  at  den  er  fuld  af  fisk.  Kan  du  lide  at  fiske,  Mark?" 

„Det  har  jeg  før  gjort,"  sagde  Mark,  og  blev  pludse- 
lig alvorlig.  Han  havde  ikke  brugt  sin  fiskestang,  siden 
bedstefar  blev  for  svag  til  at  tage  med  ham  ud  at  fiske. 

En  søndag  morgen  mødtes  de  tidligt  og  tog  ud  til  en 
bæk  i  nærheden.  „Her  er  virkelig  smukt,"  sagde  Mark. 
Han  følte  sig  næsten  helt  glad. 

De  satte  madding  på  krogen  og  kastede  snøren  i 
vandet. 

Kort  efter  bøjede  Marks  fiskestang  sig  halvt  sammen. 
Han  blev  stående  solidt  på  sine  fødder  og  begyndte  at 
hale  en  stor,  spraglet  ørred  i  land. 


,  „Det  er  den  største  ørred,jeg  nogensinde  har  set!" 
råbte  Sara.  Da  Mark  havde  fået  fisken  på  land,  tilføje- 
de hun:  „Du  må  være  forfærdelig  gammel,  siden  du  er 
så  stor.  Jeg  vil  vædde  på,  at  det  er  en  bedstefar!" 

Mark  blev  helt  kold  indvendig.  Han  så  på  fisken. 
En  bedstefar.  Og  han  var  lige  ved  at  slå  den  ihjel.  Han 
bøjede  sig  ned,  tog  fiskekrogen  ud  af  den  panikslagne 
fisk,  og  smed  den  i  vandet  igen. 

„Hvorfor  gjorde  du  det?"  spurgte  Sara. 

„Jeg  kunne  ikke  lade  den  dø.  Det  var  en  bedstefar!" 
Hans  øjne  fyldtes  med  tårer,  selv  om  han  kæmpede  for 
at  holde  dem  tilbage. 

„Men  Mark  dog,"  sagde  Sara,  „hvad  er  der  i  vejen?" 

„Det  er  min  bedstefar,"  sagde  Mark  grådkvalt.  „Han 
døde  sidste  vinter.  Jeg  savner  ham  så  meget.  Jeg  kan 
ikke  forstå,  hvorfor  han  skulle  dø.  Jeg  ved  ikke,  hvor 
han  er  nu,  eller  om  jeg  nogensinde  får  ham  at  se  me- 

Sara  tog  Marks  hånd.  „Du  får  ham  at  se  igen,  Mark,'V^ 
sagde  hun.  „Jeg  ved  hvorfor         / 
han  døde,  og  jeg  ved  % 


Mark  så  forundret  op  på  hende.  „Hvor?"  hviskede 
han.  „Hvor  er  han?" 

„Hans  legeme  er  dødt,"  forklarede  Sara,  „men  hans 
ånd  lever  i  åndeverdenen."  Hun  smilede  til  Mark: 
„Troede  din  bedstefar  på  Jesus?" 

„Ja,"  sagde  han.  „Det  gjorde  han.  Jeg  ved  ikke  ret 
meget  om  Jesus,  men  bedstefar  fortalte  mig  en  gang 
om  nogle  af  sine  bedste  tanker  fra  Bibelen.  Bedstefar 
elskede  gode  ideer." 

„Nu  skal  jeg  fortælle  dig  om  én  af  Jesu  lærdomme," 
sage  Sara.  „Jeg  er  opstandelsen  og  livet;  den,  som  tror 
på  mig,  skal  leve,  om  han  end  dør. 


,^^" 


i 

Og  enhver,  som  lever  og  tror  på  mig,  skal  i  al  evig- 
hed ikke  dø"  (Johannes  11:25-26). 

„Ser  du,"  fortsatte  Sara,  „det  er  kun  din  bedstefars 
legeme,  der  er  død.  Hans  ånd  lever  stadigvæk.  Jesus 
har  gjort  det  således,  at  din  bedstefars  ånd  en  dag  vil 
vende  tilbage  til  sit  legeme,  og  så  vil  han  leve  igen. 
Det  var  derfor  Jesus  sagde,  at  han  er  opstandelsen  og 
livet." 

„Tror  du  virkeligt  på  det?" 

„Ja,  det  gør  jeg,"  sagde  Sara. 

„Hvorfor?"  spurgte  Mark. 

„Fordi  min  far  døde  for  to  år  siden.  Først  troede  jeg 
aldrig,  at  jeg  nogensinde  kunne  blive  glad  mere.  Jeg 
savnede  ham  så  meget.  Det  gør  jeg  stadig,  men 
jeg  er  ikke  bedrøvet  mere.  Min  far  troede  på 
Jesus,  og  det  gør  jeg  også.  Min  mor  hjalp  os 
med  at  lære  dette  skriftsted  udenad,  for  at 
vi  kunne  blive  trøstet." 

„Sara,  vil  du  også  lære  mig  det  skrift- 
sted?" spurgte  han. 

„Selvfølgelig,"  sagde  Sara.  „Jeg  skrev 
det  ned  i  min  mindebog, 
den  dag  min  far 
blev  begravet." 


„Min  bedstefar  skrev  dagbog.  Han  har  givet  mig  den 
skrueblyant,  som  han  skrev  dagbog  med,  men  jeg  er 
ikke  selv  begyndt  på  det  endnu.  Måske  vil  jeg  begynde 
i  dag.  Har  du  flere  gode  skriftsteder,  som  jeg  kan  skrive 
ned?" 

„Masser,"  sagde  Sara.  „Jeg  kan  faktisk  give  dig  en 
hel  bog  med  skriftsteder,  når  vi  kommer  hjem.  Så  kan 
du  bruge  din  blyant  til  at  understrege  dem  i  bogen,  for 
der  er  alt  for  mange  til,  at  du  kan  skrive  dem  af." 
„Hvad  er  det  for  en  bog?"  spurgte  Mark. 
„Det  er  Mormons  Bog,"  sagde  Sara. 
Da  Mark  så  på  hendes  strålende  smil,  blev  han  helt 
varm  i  hjertet. 

„Mormons  Bog,"  gentog  han.  Han  havde  al- 
drig hørt  om  den  før.  Men  hvis  denne  Mormons 
Bog  kunne  hjælpe  Sara  til  at  blive  glad,  tænkte 
han,  så  kunne  den  måske 
gøre  det  samme  for  mig.  □ 


FÆLLESTID 


VÆR  TAKNEMMELIG  FOR 


NADVEREN 


Pat  Graham 


Nadveren  er  en  velsignelse,  og  vi  kan  vise 
vores  taknemmelighed  for  den  ved  at 
være  ærbødige,  mens  nadveren  bliver 
forberedt  og  uddelt.  Ærbødighed  under 
nadveren  betyder  blandt  andet  at  tænke  på  Jesus  og 
på  det,  som  han  har  lært  os.  Når  vi  tager  nadveren,  så 
viser  vi,  at  vi  er  villige  til  at  holde  hans  bud  og  altid  er- 


indre ham.  Jesus  Kristus  har  åbenbaret  nadverordinan- 
sen  ved  forskellige  lejligheder.  Klip  henvisningerne  og 
billederne  ud.  Læs  de  nævnte  skriftsteder  og  sæt  bille- 
der sammen  med  de  skriftsteder,  som  omtaler  dem.  Far- 
velæg billederne  og  læg  dem  i  den  rækkefølge,  som  du 
mener  begivenhederne  skete. 


Lære  og  Pagter  59:9 


Lære  og  Pagter  20:75-79 


3Nephi  18:6-11 


Lukas  22:19-20 


FARVESIDE 


JESUS  STILNER  STORMEN 


D.A.  Stone 


En  dag,  da  Jesus  og  hans  disciple  sejlede  i  en  båd, 
blev  det  et  forfærdeligt  stormvejr.  „Mester,  Mester, 
vi  går  under,"  råbte  disciplene.  Men  de  gik  ikke  un- 
der, for  Jesus  rejste  sig  op  og  truede  ad  stormen,  så 
den  lagde  sig.  Disciplene  fyldtes  med  undren  og 


sagde  til  hinanden:  „Hvem  er  dog  han,  siden  han 
byder  både  over  storm  og  sø,  så  de  lyder  ham?"  (se 
Lukas  8:22-25).  [Farvelæg  de  nummererede  felter  i  for- 
skellige kulører.  Farv  for  eksempel  a^e  felter  med  nr.  I 
i  én  farve,  alle  felter  med  nr.  2  i  en  anden  farve  osv.). 

Vi  var  2500 
mennesker 
ombord  på  ski- 
bet, og  kun  tre  af 
os  var  sidste  da- 
ges hellige.  Vi 
ønskede  fremfor 
alt  at  mødes  ved 
vort  eget 
nadvermøde. 


Ralph 
Mortensen 


FELTPRÆSTEN  ÆNDREDE  MENING 


Der  var  krig.  Vi  sagde  farvel  til 
vore  kære  og  gik  op  ad  rampen  til 
Sea  Ray,  et  af  flådens  handelsski- 
be, som  lå  i  havn  ved  San  Franci- 
sco i  Californien.  Det  ville  tage  os 
45  dage  at  nå  vort  bestemmelses- 
sted. 

Vi  var  2500  mennesker  ombord 
på  skibet,  og  mindst  tre  af  os  var 
sidste  dages  hellige.  Vi  ønskede 


fremfor  alt  at  mødes  til  vort  eget 
nadvermøde. 

Vi  spurgte  skibets  feltpræst,  om 
vi  måtte  benytte  kirkesalen  til  vore 
møder.  Det  overraskede  os,  at  han 
sagde,  at  han  ikke  havde  tid  til  at 
lede  et  specielt  møde  for  så  få.  Vi 
måtte  deltage  i  de  møder,  der  blev 
holdt  for  andre  troende. 

Vi  forklarede,  at  vi  ville  lede  vo- 


re egne  møder,  og  at  vi  kun  ville 
bruge  kirkesalen  på  et  tidspunkt, 
hvor  ingen  andre  brugte  den.  Han 
fastholdt,  at  vi  var  for  få  til  at  få 
gavn  af  at  optage  kirkesalen.  Vi 
sagde,  at  det  ville  være  gavnligt 
for  os  tre. 

Vi  blev  ved  med  at  spørge.  Han 
blev  ved  med  at  sige  nej.  Til  sidst 
gik  han,  fast  besluttet  på,  at  vi 

måtte  gå  til  en  af  de  allerede  be- 
rammede gudstjenester. 

Vi  begyndte  så  at  lede  efter  et 
sted  på  det  overfyldte  skib. 
Dækket  var  optaget  af  soldater, 
som  foretrak  den  friske  havluft 
fremfor  de  overfyldte  og  indeluk- 
kede kahytter.  Da  vi  havde  under- 
søgt skibet  fra  ende  til  anden,  blev 
vi  enige  om,  at  den  eneste  måde, 
vi  kunne  holde  møde  på,  var  ved 
at  vi  satte  os  i  skrædderstilling  på 
den  snævre  plads  ved  skibets 
skorsten  og  studerede  i  skrifterne. 
Der  var  for  mange  mennesker  og 
ikke  ro  nok  til,  at  vi  kunne  nyde 
nadveren,  synge  og  bede,  men  vi 
kunne  da  i  det  mindste  være 
sammen. 

Mens  vi  sad  og  drøftede  vore 
planer,  lød  en  stemme  over 
skibets  højttaler:  „Der  vil  være 
gudstjeneste  klokken  18  i  lokale  45 
for  alle  sidste  dages  hellige."  Vi 
var  forbløffede,  men  glade  for  at 
vi  havde  fået  et  sted  at  mødes,  og 
vi  spekulerede  på,  hvad  der  mon 
havde  fået  feltpræsten  til  at  ændre 
mening. 

Klokken  var  næsten  18,  så  vi 
skyndte  os  ned  ad  trapperne  og 
kom  ind  i  et  rum,  der  havde  været 
lager  for  fødevarer.  Det  store  loka- 
le var  fyldt  med  tykke  planker  og 
små  trætønder.  Der  var  ingen 
møbler.  Men  vi  var  glade  for  at 
have  et  sted,  hvor  vi  kunne  mod- 
tage nadveren,  synge  og  bede. 

Vi  begyndte  at  lave  bænke  af 
planker  og  tønder.  Inden  længe 
kom  nogle  unge  mænd  ned  ad 
trappen.  De  var  i  feltuniform,  og 
de  spurgte  om  det  var  her,  der 
blev  afholdt  møde  for  sidste  dages 
hellige.  De  hjalp  os  -  lokalet  blev 
hurtigt  omorganiseret  og  stod  pa- 
rat til  nadvermødet.  Da  vi  talte  ef- 
ter, var  der  30  af  os  ved  vor  første 


møde  i  et  lokale,  som  blev  vort 
specielle  lokale  under  dækket. 

Vi  gjorde  alt  for  at  få  et  helt  spe- 
cielt nadvermøde  og  anvendte 
sangene  og  nadverbønnerne  fra 
soldaternes  udgave  af  Evangeliske 
Principper.  Vi  følte  Herrens  ånd 
hvile  på  os,  mens  vi  lyttede  til  im- 
proviserede taler  og  belæringer. 
Vi  blev  rørt  i  hjertet,  efterhånden 
som  vi  kom  hinanden  nærmere  i 
fælles  kærlighed  til  vor  himmelske 
Fader  og  hans  elskede  Søn.  Erin- 
dringer om  familie  og  hjem  blev 
levende  og  varme. 

Vi  holdt  sammen  efter  mødet,  vi 
ønskede  ikke  at  vor  tid  sammen 
skulle  få  ende.  Det  var  det  nær- 
meste vort  hjem  vi  kunne  komme, 
mens  vi  var  på  havet.  Hele  ugen 
glædede  vi  os  til  det  næste  nad- 
vermøde. Disse  møder  blev  lys- 
punkter, som  hjalp  os  igennem 
nogle  tungsindige  dage. 

Vi  fortsatte  med  at  holde  møder 
søndag  efter  søndag.  Uvist  af  hvil- 
ken grund  havde  møderne  tiltruk- 
ket sig  feltpræstens  opmærksom- 
hed og  nysgerrighed.  Da  vi  samle- 
des til  fastemøde  den  første  søn- 
dag i  januar  1945,  så  vi  til  vor  for- 
bavselse skibets  feltpræst  komme 
ned  ad  trapperne  til  vort  lokale. 
Han  spurgte,  om  han  måtte  delta- 
ge i  vort  møde,  og  vi  bød  ham  vel- 
kommen. 

Mænd  klædt  i  feltuniformer  bøj- 
ede hovedet  i  ærbødig  bøn,  sang 
salmer,  velsignede  nadveren  og 
nød  disse  symboler  i  ydmyghed 
og  oprigtighed. 

Efter  nadveren  rejste  mændene 
sig  én  for  én  og  bar  vidnesbyrd, 
opfyldt  af  taknemmelighed  for  go- 
de forældres  belæringer,  for  hjem, 
hvor  de  under  deres  opvækst  hav- 
de oplevet  kærlighed,  morskab  og 
lykke,  fordi  Jesu  Kristi  gengivne 


evangelium  fandtes  på  jorden,  og 
fordi  der  fandtes  levende  profeter. 

Efter  mødet  kom  feltpræsten 
hen  til  os  og  spurgte  om  han  måt- 
te tale  ved  vort  næste  møde.  Uden 
at  tøve  gav  vi  ham  lov  til  dette. 

Det  blev  søndag,  og  da  nadve- 
ren var  forbi,  overgav  vi  tiden  til 
feltpræsten.  Han  stillede  sig  op 
foran  os,  mens  vi  sad  på  vore 
planker  og  tønder.  „Jeg  ved  ikke, 
hvem  I  er,  eller  hvad  I  gør  her, 
men  hvem  I  end  er,  og  hvad  jeres 
mission  end  er,  så  vær  venlig  at 
fortsætte  den, "  sagde  han.  I  alle 
de  år  jeg  har  studeret  til  præst,  og 
ved  alle  de  gudstjenester  jeg  har 
ledet,  og  ved  alle  de  kirkeråd  jeg 
har  deltaget  i  „har  jeg  aldrig  været 
så  åndeligt  opløftet,  som  jeg  var 
sidste  søndag  ved  jeres  møde. 
Vær  venlig  at  fortsætte  med  at 
være  det  eksempel  for  andre,  som 
I  har  været  her." 

Vi  var  imponeret  over  den  tyde- 
lige forandring,  der  var  sket  i 
mandens  hjerte  og  sind  med  hen- 
syn til  de  sidste  dages  hellige. 

Hver  eneste  søndag  fortsatte  vi 
vore  møder  i  vort  hellige  lokale, 
indtil  vi  nåede  vort  bestemmelses- 
sted, hvor  vi  spredtes  til  vore  for- 
skellige opgaver.  Siden  da  har  jeg 
ofte  tænkt  på  feltpræsten  og  på, 
hvor  han  mon  er  i  dag.  Jeg  er  tak- 
nemmelig, fordi  han  gav  os  et 
sted,  hvor  vi  kunne  mødes.  Og 
jeg  er  taknemmelig  for  de  særlige 
møder  vi  holdt  i  lokalet  „under 
dækket". 


Skolebestyrer  Ralph  Mortensen  bor  i 
Alamosa,  1.  ward,  Alamosa  stav  i  Colorado. 

I  DET  ØVERSTE  VÆRELSE 


Marvin  K.  Gardner 


VI  i  klatrede  ivrigt  op  ad 
trinene  til  det  øverste 
værelse  -  der  hvor  Kristus 
ifølge  overleveringerne  spiste  sit 
sidste  måltid.  Under  vores  korte 
ophold  i  Jerusalem,  så  vi  -  en 
gruppe  amerikanske  studenter  og 
lærere  -  tegnene  på  tidligere 
krige,  men  også  visse  opmuntren- 
de tegn  på  fred  og  håb  i  denne 
hellige  by,  hvor  der  endnu  ofte 
flyder  blod.  Nu  var  vi  kommet  op 
i  det  øverste  værelse,  for  at  min- 
des de  stille  stunder,  som  Frelse- 
ren tilbragte  her  under  den  sidste 
påske  i  sit  liv. 

Da  vi  stod  forsamlet  i  det  store, 
højloftede  lokale  med  de  yndeful- 
de buer,  blev  vi  klar  over,  at  dette 
ikke  var  stedet,  hvor  denne  helli- 
ge begivenhed  fandt  sted:  den 
bygning,  vi  befandt  os  i,  var  byg- 
get af  fransiskanermunke  i 
1300-tallet,  på  det  sted,  hvor  over- 
leveringerne sagde,  at  begivenhe- 
den havde  fundet  sted. 

Men  det  betød  ikke  noget.  Jesus 
Kristus  fejrede  virkelig  sin  sidste 
påske  i  det  øverste  værelse  et  sted 
i  denne  by,  han  tvættede  virkelig 


En  fremmeds  tre  ord, 

mindede  mig  om 

Frelserens  påskebudskab 


apostlenes  fødder,  han  uddelte 
virkelig  nadveren  til  dem,  og  han 
opfordrede  dem  virkelig  til  at  „el- 
ske hverandre"  (Johannes  13:34). 
Vi  tilbad  Guds  Søn,  og  de  begiv- 
enheder, der  skete  i  hans  liv, 
fandt  virkelig  sted.  Omgivelserne 
var  ikke  det  vigtigste. 

Når  som  helst  vi  standsede  på  et 
bibelhistorisk  sted,  håbede  vi  på 
at  få  tid  og  tilstrækkelig  ro  til  at 
læse  i  skrifterne  og  synge  sam- 
men. Nogle  gange  var  vi  uforstyr- 
rede, andre  gange  kom  der  andre 
turistgrupper,  og  vi  flyttede  os 
høfligt  -  eller  gik  hen  til  siden,  så 
vi  ikke  stod  i  vejen.  Eftersom  ti- 
den var  kostbar  under  vort  besøg  i 
det  hellige  land,  håbede  vi  på  så  få 
forstyrrelser  som  muligt. 

Da  vi  alle  stod  forsamlet  i  det 
øverste  værelse,  begyndte  én  fra 
vores  gruppe  at  læse  Kristi  ord  i 
Det  Nye  Testamente,  hvorpå  vi  al- 
le begyndte  at  synge  „Elsker  hver- 
andre" .  Mens  vi  sang,  kom  andre 
besøgende  ind  i  lokalet.  De  blev 
anført  af  en  præst  med  skæg  og  en 
lang,  brun  kofte,  og  de  talte  et 
sprog  som  jeg  ikke  forstod. 

Jeg  må  indrømme,  at  mens  vi 
sang,  tænkte  jeg  mere  på  den  an- 
den gruppe  end  på  sangteksten. 
Nu  de  var  kommet,  måtte  vi  træk- 
ke os  tilbage.  Og  jeg  spekulerede 
på,  om  de  betragtede  vores  sang 
og  vores  nærværelse  som  en  for- 
styrrelse af  deres  korte  besøg  i 
dette  værelse. 

Vi  gjorde  os  færdige  og  gik 
uden  et  ord.  Idet  jeg  gik  forbi  præ- 
sten, vendte  han  sig  uventet  imod 

os  og  sagde  med  accent,  tre  korte 
ord:  „Gud  velsigne  jer." 

„Gud  velsigne  jer."  Ordene  vir- 
kede som  andet  og  mere  end  en 
almindelig  hilsen.  De  lød  som  en 
bøn  -  en  velsignelse,  givet  i  ven- 
lighed af  en  fremmed  i  et  land, 
der  har  kendt  mere  til  intolerance 


■ .  .   ■       ■. : 


end  til  fred.  Måske  var  han  blevet 
rørt,  da  vi  i  vores  enkle  sang  brug- 
te Frelserens  ord.  Måske  gav  han 
blot  udtryk  for  sin  gode  vilje  over 
for  en  gruppe  med-kristne.  Hans 
ord  bragte  i  hvert  tilfælde  den  ånd 
med  sig,  som  lå  i  Frelserens  ord 
ved  dette  påskemåltid  -  de  ord 


som  vi  netop  havde  sunget,  og 
som  jeg  ikke  havde  lagt  mærke  til. 

Da  jeg  gik  ned  ad  trapperne  til 
den  travle  by,  nynnede  jeg  atter 
sangen  for  mig  selv  -  i  taknemme- 
lighed til  en  fremmed,  en  ven, 
som  venligt  mindede  mig  om 
dens  budskab.  □ 


.-;*•*# 


>         S' 


Præsident  Brigham  Young  har  engang  sagt  no- 
get, som  har  gjort  stort  indtryk  på  mig.  I  et 
roligt  øjeblik,  hvor  han  sad  sammen  med  sin 
sekretær  og  to  andre,  spurgte  én  af  dem:  „Præsident 
Young,  hvordan  kan  det  være,  at  Herren  ikke  altid  står 
på  vores  side,  skaber  lykke  over  hele  verden  og  sørger 
for  at  folk  ikke  mangler  noget,  og  tager  sig  specielt  af 
de  hellige?  Hvorfor  er  det  somme  tider  så  svært?" 

Præsident  Young  svarede:  „Fordi  mennesker  er  be- 
stemt til  at  blive  guder,  og  derfor  skal  vise,  at  de  støt- 
ter Gud  og  udvikler  deres  egne  ressourcer,  så  de  kan 
handle  selvstændigt  og  alligevel  være  ydmyge."  Og  så 
tilføjede  han:  „Sådan  er  det,  fordi  vi  skal  lære  at  være 
retfærdige  i  mørke"  (Brigham  Young's  Office  Journal, 
28.  januar  1857). 

En  af  mine  udfordringer  i  livet  er  at  lære  at  „blive 
retfærdig  i  mørke".  Jeg  har  skiftevis  haft  tider  med  ån- 
delig rigdom  og  tider,  hvor  jeg  har  følt  mig  forladt.  En 
dag,  hvor  jeg  funderede  over  dette,  skrev  jeg  følgende 
i  min  mindebog:  „Mine  oplevelser,  før  jeg  tilsluttede 
mig  kirken,  gjorde,  at  jeg  forventede,  at  jeg  efter  min 


dåb  hele  tiden  ville  føle  mig  åndeligt  på  toppen.  De 
sidste  ti  år  har  lært  mig  noget  andet.  I  stedet  for  har 
jeg  opdaget,  at  disse  bjergtop-oplevelser  er  adskilt  af 
dale  -  ja,  endog  ørkener.  Jeg  har  kæmpet  med  proble- 
mer, der  kunne  løses  på  to  måder  og  stridt  med  mod- 
sætninger. Jeg  blev  forvirret  over  misforhold  mellem 
evangeliske  principper  og  det  praktiske  liv.  Jeg  har  of- 
te flere  spørgsmål  end  svar,  og  ligesom  Nephi  føler  jeg 
mig  tit  spærret  inde  af  de  fristelser  og  synder,  jeg  så 
nemt  besættes  af. 

Men  efter  at  jeg  har  vandret  gennem  åndelige  ørke- 
ner, hvor  jeg  har  kæmpet  med  problemer,  har  jeg 
vundet  fornyet  indsigt  og  forståelse,  og  indset  hvor 
begrænset  mit  udsyn  er.  Jeg  sidestiller  ikke  længere 
nemhed  og  bekvemmelighed  med  lykke  og  tilfreds- 
hed, og  jeg  er  hen  ad  vejen  blevet  bedre  til  at  forstå 
den  fred  og  glæde,  der  tales  om  i  evangeliet.  Intet 
under  at  vor  himmelske  Fader,  som  har  fuldkommen 
kundskab,  sørger  for  at  vi  får  åndelige  dale  såvel  som 
åndelige  højdepunkter."  D 

Carolyn  J.  Rasmus 


ANDELIGE 
DALE 


JEG  FORNEMMEDE  DERES  BØNNER 


Diana  Hudson 


Jeg  har  så  ofte  været  den  der  bad  om,  at  vor 
himmelske  Fader  ville  velsigne  mine  kære. 
Efter  mit  „amen"  har  jeg  mediteret  i  kort  tid, 
og  derpå  fortsat  min  dag.  Jeg  har  aldrig  tænkt 
på,  hvordan  mine  bønner  påvirkede  andres  tilvæ- 
relse, før  der  var  en  masse,  der  bad  for  mig. 

Jeg  var  gravid  og  ventede  mit  tredje  barn.  Jeg  for- 
søgte at  følge  min  læges  råd  om  at  tage  den  med  ro. 
Min  mand  var  bortrejst,  og  jeg  var  helt  alene  med 
vores  to  små  børn,  da  jeg  pludselig  fik  en  alvorlig 
infektion,  der  betød  fare  for  mit  ufødte  barns  liv.  Jeg 
ringede  rædselsslagen  til  et  medlem,  som  bor  i  nær- 
heden og  bad  ham  om  at  give  mig  en  velsignelse. 
Han  og  ældsternes  kvorumspræsident  kom  hurtigt 
efter,  og  da  de  salvede  mig,  følte  jeg  en  vidunderlig 
ånd  tilstede.  Et  lægebesøg  samme  eftermiddag  gjor- 
de, at  jeg  atter  blev  bekymret.  Jeg  tænkte  på, 
at  jeg  måske  ville  tabe  barnet,  og  græd 
resten  af  dagen. 


Men  om  natten  erstattedes  min  frygt  af  den  sam- 
me trøstende  følelse,  som  jeg  oplevede  under  sal- 
velsen, og  jeg  fornemmede  min  families  og  mine 
venners  omsorg  for  mit  og  mit  lille  barns  helbred. 
Jeg  følte,  hvordan  jeg  omsluttedes  af  deres  kærlig- 
hed, og  at  de  ønskede,  at  jeg  og  mit  barn  skulle 
blive  raske.  Jeg  vidste,  at  de  bad  for  mig,  og  at  deres 
bønner  blev  besvaret.  Jeg  følte  mig  omgivet  af  deres 
kærlighed  og  det  gav  mig  mod.  Denne  dejlige  følel- 
se forblev  hos  mig,  indtil  jeg  var  helt  rask  igen. 

I  resten  af  min  graviditetsperiode  fortalte  folk 
mig,  at  de  havde  bedt  for  mig,  da  jeg  var  syg.  Jeg 
svarede  altid:  „Ja,  det  ved  jeg".  Og  da  jeg  senere 
holdt  min  sunde,  nyfødte  datter  i  mine  arme,  tænk- 
te jeg  tilbage  på  de  mirakler,  som  kan  frembringes 
gennem  bøn.  □ 


Diana  Hudson  bor  i  Anchorages  11.  ward 
i  Anchorages  nordre  stav  i  Alaska. 

BESØGSLÆRERINDEBUDSKAB 


GAUD 
I  ALVERDEN 


Formål:  At  opmuntre  søstrene  til  at  deltage 
i  missioneringen. 


Før  sin  himmelfart  befalede  Herren  sine 
disciple  at  forkynde  evangeliet  til  alle  nationer 
(se  Mattæus  28:19-20;  Markus  16:15;  Lukas 
24:47-48).  I  vore  dage  har  præsident  Ezra  Taft  Benson 
givet  os  den  samme  befaling.  „Verden  har  brug  for 
evangeliet,"  sagde  han,  „og  Herren  har  givet  os 
ansvaret .  .  .  for  at  udbrede  det"  (Aprilkonferencen 
1986). 

Mange  søstre  vil  udføre  en  mission  på  et  eller  andet 
tidspunkt  i  deres  liv.  Mange  andre  vil  undervise  de- 
res børn  og  forberede  dem  til  at  udføre  en  mission. 
Men  hvad  enten  vi  udfører  en  mission  eller  ej,  så  kan 
vi  alle  være  missionærer  ved  at  være  et  godt  eksem- 
pel og  ved  at  tale  med  vor  familie,  venner,  kolleger 
og  naboer  om  evangeliet. 

Hvis  vi  skal  lære  at  forkynde  evangeliet  effektivt, 
må  vi  først  forberede  os  ved  at  studere  det.  Da  profe- 
ten Josephs  bror,  Hyrum  Smith,  beredte  sig  til  at  dra- 
ge på  mission,  gav  Herren  ham  dette  råd:  „Søg  ikke 
at  forkynde  mit  ord,  men  søg  først  at  få  mit  ord,  så 
skal  din  tunge  blive  løst,  og  dersom  du  ønsker  det, 
skal  du  få  min  And  og  mit  ord,  ja,  Guds  kraft  til  at 
overbevise  menneskene"  (L&P  11:21). 

En  enlig  søster  lærte,  hvor  vigtigt  det  er  at  forbere- 
de sig,  da  en  kollega,  der  ikke  var  medlem,  inviterede 
hende  til  frokost  og  begyndte  at  udspørge  hende  om 
Joseph  Smith  og  Mormons  Bog.  Selv  om  det  lykkedes 
hende  at  fortælle  sin  kollega  om  Joseph  Smiths  første 
åbenbaring  og  bære  dit  vidnesbyrd,  så  ønskede  den- 
ne søster  ikke  desto  mindre,  at  hun  havde  været  be- 
dre forberedt. 

Fuldtidsmissionærer  studerer  og  lærer,  for  at  de  be- 
dre kan  forstå  evangeliet.  Vi  kan  gøre  det  samme.  Vi 
kan  også  bede  om  vejledning  til  at  få  at  vide,  hvem  vi 
skulle  fortælle  om  evangeliet.  En  familie  inviterede 
stavsmissionærerne  hjem  for  at  få  undervisning  i, 


hvordan  de  mere  effektivt  kunne  anvende  Mormons 
Bog  i  deres  missionering.  De  talte  også  om,  hvordan 
man  bringer  sine  venner  ind  i  fællesskabet.  Jo  mere 
familien  lærte  om  at  missionere,  des  ivrigere  blev  de 
efter  at  fortælle  andre  om  evangeliet. 

Vi  medlemmer  af  kirken  skal  „stå  som  Guds  vidner 
til  alle  tider,  i  alle  ting  og  på  alle  steder"  (Mosiah 
18:9).  Skal  vi  gøre  dette,  er  vi  nødt  til  at  gøre  vore 
omgivelser  og  hjem  til  steder,  hvor  man  beder,  har 
fred  og  underviser,  så  enhver,  der  kommer,  kan  for- 
nemme Herrens  Ånd.  Hvis  Herrens  And  inviteres 
ind  i  vort  hjem,  så  vil  vore  egne  og  vor  families  vid- 
nesbyrd vokse,  og  vi  vil  være  forberedt  på  at  fortælle 
om  vore  følelser  for  evangeliet,  og  hvilken  forskel  det 
har  gjort  i  vort  liv.  □ 


Forslag  til  Besøgslærerinder 

1.  Læs  L&P  18:10-16  og  123:11-17  og  tal  om,  hvor- 
dan vi  kan  gøre  vort  hjem  til  et  helligt  sted,  hvor  der 
er  skønhed  og  fred,  hvor  der  gives  belæringer,  og 
hvor  evangeliet  kan  deles  med  andre. 

2.  Tal  om  hvordan  vi  kan  blive  bedre  missionærer, 
og  hvordan  vi  kan  gøre  os  til  venner  med  ikke-med- 
lemmer  og  mindre  aktive  medlemmer. 


(Se  Familieaften  Idé-  og  håndbog,  siderne  59-63,  90-96,  109-112, 
121-125,  162-164,  168,  206,  221-222,  255-256,  270-271,  274-277, 
hvor  der  er  læsestof  om  dette  emne) . 

FÆLLES 

OM  ALT  - 
UNDTAGEN  KIRKEN 


Renon  Klossner  Hulet 


Da  Marie  giftede  sig  med  Tony, 
der  ikke  var  medlem  af  kirken, 
var  hun  sikker  på,  at  han  kun  i  kort 
tid  ville  kunne  modstå  alt  det  smuk- 
ke, som  findes  i  den  kirke,  der  har 
Jesu  Kristi  sande  evangelium.  Hun 
elskede  evangeliet,  hun  elskede  ham 
-  disse  to  ting  hørte  helt  naturligt 
sammen.  Men  som  årene  gik,  og  der 
efterhånden  var  6  børn,  var  Tony  ik- 
ke nærmere  ved  at  blive  medlem  af 
kirken. 


I  al  den  tid  gennemgik  Marie  de  samme  lidelser,  som 
mange  aktive  sidste  dages  hellige  gør,  når  de  gifter  sig 
med  mindre  aktive  eller  med  ikke-medlemmer.  Hen- 
des kærlighed  var  splittet  og  kunne  ikke  forenes. 

Evangeliet  blev  stadig  mere  kostbart  for  Marie,  da 
hun  blev  hustru  og  mor.  Men  hun  ønskede  fremfor  alt 
at  kunne  tale  med  sin  mand  om  evangeliets  budskab. 
Somme  tider  ønskede  hun,  at  hun  kunne  iværksætte 
en  jordrystelse  ved  hjælp  af  sit  vidnesbyrd,  så  han, 
hendes  bedste  ven  og  fortrolige,  lige  med  ét  kunne  for- 
stå. Både  hendes,  hendes  børns  og  mands  tilværelse 
var  blevet  beriget  gennem  kirkens  lærdomme  og  stan- 
darder. Kunne  han  dog  ikke  se  det? 

Selv  om  hun  ønskede,  at  Tony  ville  forstå  hendes 
forhold  til  kirken,  kunne  hun  godt  indse,  at  dersom 
hun  brugte  kirken  som  en  hævnakt,  ville  det  skabe 
splittelse  fremfor  stabilitet  i  hendes  ægteskab.  Det 
havde  hun  før  set,  når  mænd  og  deres  hustruer  for- 


søgte at  tvinge  hverandre  ind  i  et  sådant  forhold  - 
resultatet  blev  kun  vrede  og  oprør. 

Marie  havde  besluttet  sig  til  ikke  at  fremtvinge  en 
situation,  hvor  hun  måtte  vælge  mellem  kirken  og  sin 
mand,  så  kirken  og  hendes  mand  blev  fjender.  Hun 
måtte  fremfor  alt  alliere  sig  med  evangeliet  og  derigen- 
nem lære,  hvordan  hun  skulle  elske,  forstå  og  tilgive. 

Hun  syntes,  at  ved  siden  af  hendes  eget  personlige 
forhold  til  Gud,  var  et  godt  ægteskab  noget  af  det  hel- 
ligste for  en  mand  og  hans  hustru, .  Hun  blev  enig  med 
sig  selv  om,  at  Tonys  omvendelse  til  kirken  ikke  måtte 
være  hendes  største  mål,  og  at  hendes  ægteskab  ikke 
skulle  ofres  på  dette  alter.  „Efter  ti  års  skuffelser," 
siger  hun,  „besluttede  jeg  mig  til  at  holde  op  med  at 
presse  Tony  til  at  tilslutte  sig  kirken."  Før  vi  blev  gift, 
var  mine  forældre  meget  oprevet  over  vor  forlovelse. 
De  prøvede  hårdt  at  tage  modet  fra  os,  men  fra  det 
øjeblik  vi  blev  gift,  holdt  deres  modstand  op,  og  de 
støttede  os  100%  i  deres  kærlighed  og  støtte  til  os.  Jeg 
skulle  have  fulgt  deres  gode  eksempel  år  tidligere. 

„En  dag  sagde  jeg  til  Tony:  ,Du  betyder  mere  for 
mig  end  noget  som  helst  andet,  uanset  om  du  er  til- 
sluttet kirken  eller  ej . '  Lige  siden  har  vi  været  lykkeli- 
gere sammen,  og  jeg  har  følt  større  fred. 

Tony  behandler  mig  godt.  Han  har  gode  egenskaber 
og  han  er  ærlig.  Men  jeg  havde  medlidenhed  med  mig 
selv,  fordi  han  ikke  var  medlem  af  kirken.  Jeg  beslutte- 
de mig  til  at  holde  op  med  at  beklage  mig  og  begynde 
at  være  taknemmelig.  Det  er  ikke  kirken,  der  får  et  æg- 
teskab til  at  fungere  -  det  er  kærlighed,  godkendelse 
og  gensidig  tillid.  Kirken  er  en  vejledning,  ikke  en 
garanti." 

Kirkens  ledere  råder  hele  tiden  unge  mennesker  til 
at  gifte  sig  inden  for  kirken.  Som  præsident  Spencer 
W.  Kimball  har  påpeget:  „Religiøse  uligheder  indebæ- 
rer større  konfliktområder.  Loyalitet  over  for  kirke  stø- 
der sammenmed  loyalitet  over  for  familien.  Børnenes 
tilværelse  bliver  ofte  frustreret .  .  .  uden  en  fælles  tro 
ligger  der  vanskeligheder  for  ægteskabet  forude"  (Til- 
givelsens Mirakel,  s.  215).  Af  disse  og  lignende  årsager, 


bør  det  være  et  mål  for  ethvert  enligt  medlem  af  kir- 
ken, at  blive  gift  inden  for  kirken.  Men  af  en  eller  an- 
den grund  sker  det  somme  tider,  at  medlemmer  fore- 
nes med  ikke-medlemmer  eller  mindre  aktive.  I  såfald 
vil  de  valg,  som  angår  kirken,  være  begrænset,  men 
der  er  stadig  visse  beslutninger  som  de  kan  træffe 
sammen.  De  kan  blandt  andet  beslutte  sig  til  at  være 
tålmodige,  kærlige  og  trofaste. 

Præsident  Kimball  har  skrevet  om  det,  som  man 
retteligt  bør  koncentrere  sig  om  i  ægteskabet: 

„Herren  siger  det,  så  det  ikke  er  til  at  tage  fejl  af:  ,Du 
skal  elske  din  hustru  af  hele  dit  hjerte  og  holde  dig  til 
hende  og  ingen  anden'  (L&P  42:22).  .  .  . 
Ordene  ingen  anden  udelukker  enhver  anden  og  alt 
andet .  .  . 

Ægteskabet  forudsætter  et  fuldstændigt  tillids-  og 
troskabsforhold.  Enhver  ægtefælle  tager  partneren, 
med  den  forståelse,  at  han  eller  hun  hengiver  sig  fuld- 
stændig til  sin  ægtefælle  og  vil  styrke,  vise  loyalitet, 
agte  og  elske  ham  eller  hende  af  hele  sit  hjerte,  af  al 
sin  styrke  og  med  al  sin  værdighed  .  .  .  Ligesom  vi  bør 
have  ,øjet  alene  henvendt  på  Guds  ære',  således  bør 
vi  også  have  vore  øjne,  øren  og  vort  hjerte  alene  hen- 
vendt på  vort  ægteskab  og  vor  ægtefælle  og  vore 
børn"  (Faith  Precedes  the  Miracle,  Salt  Lake  City: 
Deseret  Book  Co.,  1972,  s.  142-43). 

En  ung  pige  i  kirken,  Joanne,  giftede  sig  med  en 
mand,  som  enhver  syntes  var  hende  uværdig.  Han  var 
afhængig  af  alkohol  og  sløset  med  sine  penge.  Der  op- 
stod næsten  med  det  samme  problemer  i  ægteskabet. 
Men  Joanne  syntes  at  være  i  besiddelse  af  en  fortryl- 
lende evne  til  at  være  lykkelig. 

Efterhånden  som  årene  gik,  blev  Joanne  endnu  mere 
tålmodig  fremfor  at  blive  bitter  og  stille  sig  i  forsvars- 
position. Hendes  børn  blev  opdraget  i  kærlighed,  og 
hun  lærte  dem  at  være  kærlige  og  gode  mod  hinan- 
den, samt  mod  hende  og  mod  deres  far.  Fem  af  de  otte 
børn  drog  på  mission  og  alle  blev  gift  i  templet.  Hen- 
des mand  accepterede  på  mirakuløs  vis  evangeliet  og 
blev  døbt  året  før  han  pludselig  døde. 

Hvad  var  nu  årsagen  til  denne  forunderlige  ænd- 
ring? 

Joannes  søster  siger:  „Joanne  tillod  aldrig  sine  børn 
eller  nogen  som  helst  anden  at  tale  negativt  om  deres 
far.  Somme  tider  kom  han  først  hjem  mellem  klokken 
2  og  3  om  morgenen.  Så  vækkede  min  søster  børnene 
og  sagde:  Jeres  far  er  kommet  hjem!  Kom  og  kys  ham 
og  vis  ham,  at  I  elsker  ham!'" 


I 


.hi  den  vantro  mand 
er  helliget  ved  sin  hustru,  og 
den  vantro  hustru  er  helliget 
ved  broderen  (King  James 

version:  manden)  .  .  . 

Thi  hvor  ved  du,  hustru, 

om  du  kan  frelse  din  mand? 

eller  hvor  ved  du,  mand,  om 

du  kan  frelse  din  hustru? 

(lKorinter7:14,  16) 


Da  børnene  blev  ældre  og  spurgte  deres  far,  hvorfor 
han  gjorde  som  han  gjorde,  sagde  hun:  „I  må  ikke 
dømme  jeres  far,  kære  børn.  Han  har  endnu  ikke 
evangeliet.  Det  eneste  vi  kan  gøre  er  at  holde  af  ham 
og  tilgive  ham.  Han  er  en  god  mand,  og  han  er  denne 
families  overhoved." 

Men  var  hun  lykkelig? 

Joannes  søster  siger,  at  „hun  udstrålede  lykke  over 
for  sin  familie,  over  for  os  og  alle  andre.  Men  jeg  er 
sikker  på  at  hun  led.  Jeg  ved  også,  hvor  meget  hun 
ønskede  at  hendes  mand  ville  tilslutte  sig  kirken." 

Joanne  taler  om,  hvordan  det  var  at  blive  sammen 
med  en  mand,  som  mange  kvinder  ville  vende  ryggen: 

„Jeg  tænkte  aldrig  nogensinde  på  at  svigte  min  kær- 
lighed og  loyalitet  til  min  mand.  Han  var  et  meget  godt 
menneske,  selv  om  han  begik  dumheder.  Han  havde 
kærlighed  til  sin  næste.  Han  hjalp  andre  i  nød.  Vi  hav- 
de somme  tider  et  menneske  og  ind  imellem  hele  fami- 
lier boende  hos  os,  fordi  min  mand  vidste,  at  de  var 
arbejdsløse  og  manglede  et  sted  at  være. 

Vi  havde  stor  og  ægte  kærlighed  i  vores  familie.  Jeg 
ved,  at  han  elskede  mig  og  børnene,  og  at  han  var  stolt 
af  os.  Det  var  vores  børns  gode  eksempel,  der  bragte 
ham  ind  i  kirken.  Den  dag  han  blev  døbt  var  den  dej- 
ligste dag  i  mit  liv."  Det  skete  først,  da  de  havde  været 
gift  i  28  år. 

Ligesom  Joanne  var  min  mor  gift  med  en  mand,  der 
ikke  var  medlem.  Vores  biskop  rådede  hende  til  at  sæt- 
te sin  kærlighed  til  min  far,  der  ikke  var  medlem,  over 
alt  andet,  og  under  mine  brødres  og  min  opvækst  så 

vi,  hvordan  hun  helligede  sig  dette  råd.  Biskoppen  rå- 
dede hende  endvidere  til  ikke  at  ærgre  sig  eller  føle 
samvittighedsnag  over  at  hun  måtte  begrænse  sin  ak- 
tivitet i  kirken,  fordi  min  far  gjorde  vrøvl  over  den 
megen  tid,  hun  var  borte  hjemmefra  på  grund  af 
kirken. 

Mine  forældre  var  pligtopfyldende  over  for  familien. 
Vi  havde  et  fredfyldt  hjem,  hvor  ingen  dømte  hinand- 
en. Selv  om  min  far  aldrig  tilsluttede  sig  kirken,  re- 
spekterede han  den  og  nærede  ingen  dårlige  følelser 
imod  den.  Med  stolthed  støttede  han  mig  oven  i  købet 
økonomisk  under  min  mission  i  Venezuela  og 
Colombia. 

Vi  havde  dog  vores  vanskelige  og  smertelige  stun- 
der. Jeg  husker  den  dag,  hvor  mine  forældre  sad  be- 
drøvede og  ventede  uden  for  templet,  mens  jeg  blev 
viet  derinde.  Men  de  respekterede  alligevel  min  be- 
slutning og  stod  glade  ved  siden  af  min  mand  og  mig, 
under  bryllupsreceptionen,  som  de  holdt  til  ære  for 
mig.  Jeg  har  ofte  været  bedrøvet  over,  at  min  far  ikke 
var  medlem,  og  jeg  har  hele  mit  liv  bedt  til,  at  han  en 
dag  ville  tilslutte  sig  kirken.  Jeg  er  dog  meget  taknem- 
melig for,  at  min  mor  aldrig  ringeagtede  ham,  og  at 
hun  viste  mig  et  vidunderligt  eksempel  på  tolerance  og 
kærlighed. 

For  ikke-medlemmet  eller  for  den  mindre  aktive 
virker  skridtet  fra  det  stade  hvor  de  befinder  sig  og  til 
fuld  aktivitet  ofte  som  meget  stort.  Men  nogle  er  para- 
te til  at  tage  det  med  små  trin  ad  gangen. 

John,  et  ivrigt  medlem,  som  tilsluttede  sig  kirken  i 
en  sen  alder,  mistede  næsten  sin  kone  ved  skilsmisse, 
på  grund  af  sin  begejstring  for  kirken.  Jo  mere  han  for- 
søgte at  overbevise  hende,  des  mere  stædig  og  afvisen- 
de blev  hun.  Til  sidst  rådede  Johns  biskop  ham  til  at 
være  mere  tilbageholdende  og  lade  kirkens  dejlige 
programmer  overbevise  hende  om  deres  fordele. 

I  årene  derefter  fortsatte  John  trofast  med  at  komme 
alene  til  sine  møder,  og  hans  kone  blev  langsomt  mil- 
dere stemt  over  for  kirken.  Hjælpeforeningen  havde 
gjort  et  stort  indtryk  på  hende,  især  hjemkundskabs- 
møderne,  hvor  hun  tog  del  i  mange  minikurser  om 
madlavning  og  havebrug.  Men  stadig  tilsluttede  hun 
sig  ikke  kirken. 

Når  John  talte  om  sin  kone,  roste  han  deres  ægte- 
skab. Han  advarer  andre  i  en  lignende  situation: 

„Benyt  aldrig  nogensinde  evangeliets  lærdomme 
til  at  ringeagte  nogen  af  dine  kære.  Jeg  tror,  at  min 
kærlighed  til  min  kone  vil  vare  evigt.  Evigheden  er  en 


uendelig  lang  tid,  hvor  kærligheden,  eksemplet  og 
tålmodigheden  kan  vinde  sejr.  Lad  i  mellemtiden  kær- 
lighed og  det  at  acceptere  hinanden  udvirke  sit  eget 
specielle  trylleri." 

Evangeliet  bør  være  en  velsignelse  for  ethvert  ægte- 
skab. Apostlen  Paulus  fremhævede  Jesus  Kristus  som 
et  eksempel: 

„I  mænd!  elsk  jeres  hustruer,  ligesom  Kristus 
elskede  kirken  og  gav  sig  selv  hen  for  dem  .  .  . 

men  hustruen  skal  have  ærefrygt  for  sin  mand" 
(Efeserne  5:25,  33) 

Paulus  rådede  også  kirkens  medlemmer,  der  var  gift 
med  ikke-medlemmer,  til  at  være  tålmodige  og  loyale: 

„Thi  den  vantro  mand  er  helliget  ved  sin  hustru,  og 
den  vantro  hustru  er  helliget  ved  broderen  (King  Ja- 
mes version:  manden)  .  .  . 

Thi  hvor  ved  du,  hustru,  om  du  kan  frelse  din 
mand?  eller  hvor  ved  du,  mand,  om  du  kan  frelse  din 
hustru?"  (1  Korinter  7:14-16). 

„Se  ind  i  dig  selv,  og  find  vejledning  der,"  rådede 
en  sidste  dages  hellig  hustru,  som  til  tider  havde 
kæmpet  med  bitterhed  i  sit  ægteskab  med  en  mand, 
der  ikke  var  særlig  aktiv.  „Hvis  man  har  forpligtet  sig 
over  for  Gud  og  Herren  og  har  sikret  sig,  at  dette  for- 
hold er  i  orden,  så  vil  man  have  fred  i  sindet.  Alt  for 
mange  aktive  kirkemedlemmer  har  en  skrækkelig  sam- 
vittighedsnag, hvis  deres  ægteskab  ikke  er  helt  ideelt, 
selv  om  de  synes,  at  de  trofast  har  gjort  alt,  hvad  de 
kunne." 

Dr.  Carlfred  Broderick  bekræfter,  at  „Herren  atter  og 
atter  har  lovet,  at  dersom  vi  gør  vores  del,  så  vil  intet 
som  helst .  .  .  have  magt  til  at  berøve  os  rigets  velsig- 
nelser .  .  .  Jeg  tror,  at  Gud  ikke  kun  vil  sørge  for  os, 
men  han  vil  også  sørge  for  os  på  den  måde,  som  brin- 
ger os  størst  glæde  .  .  .  Hvad  vi  end  bliver  tildelt  i  den 
sidste  ende,  så  vil  det  ikke  kun  være  retfærdigt  og 
barmhjertigt,  men  det  vil  overstige  vor  fatteevne  for, 
intet  øje  har  set  og  intet  øre  hørt,  og  (det  er)  .  .  .  ikke 
.  .  .  opkommet  i  noget  menneskes  hjerte,  hvad  Gud 
har  beredt  for  dem,  der  elsker  ham"  (1  Korinter  2:9) 
(One  Flesh,  One  Heart:  Putting  Celestial  Love  into  Your 
Temple  Marriage,  Salt  Lake  City:  Deseret  Book  Co., 
1986,  s.  57).  D 


Renon  Klossner  Hulet  bor  i  Butler  14.  ward,  Cottonwood  Heights  stav, 
Salt  Lake  City. 

HÅNDBOG  FOR  FAMILIER 


BEHANDLING  AF 

DEHYDRERING 


Det  er  vigtigt,  at  sidste  dages  hellige  familier  kender  tegnene  på 
dehydrering  og  ved,  hvordan  de  kan  forebygge  og  behandle  det. 

Rundt  om  i  verden  er  der  mange  børn  og  voks- 
ne, der  lider  af  problemer,  der  skyldes  dehyd- 
rering.  Selv  i  samfund  med  høj  levestandard 
er  der  børn  som  dør,  fordi  de  mangler  vand  i  kroppen, 
efter  at  have  kastet  op  eller  haft  diaré.  Når  kroppen 
mister  vand,  kaldes  det  dehydrering.  Hydrere  betyder  at 
tilsætte  vand.  Dehydrering  betyder  at  miste  vand.  Hvis 
vores  krop  mister  mere  vand  end  den  indtager,  bliver 
den  dehydreret  -  en  tilstand,  som  er  livstruende. 

Et  barn,  der  har  diaré  eller  kaster  op,  bliver  nemt  de- 
hydreret. Det  kan  ligeledes  ske  for  et  menneske,  som 
er  for  syg  til  at  indtage  tilstrækkeligt  med  mad  og  drik- 
ke. Mennesker  i  alle  aldre  kan  blive  dehydrerede,  men 
dehydrering  udvikles  hurtigst  og  er  farligst  hos  små 
børn.  Ethvert  barn,  der  mister  vand  under  diaré,  kan 
risikere  at  blive  dehydreret. 

Det  er  vigtigt,  at  alle  i  en  familie  lærer  at  se  tegnene 
på  dehydrering,  og  ved,  hvordan  man  forebygger  og 
behandler  det.  Mennesker,  der  er  dehydrerede,  vil  i 
reglen  være  tørre  i  munden  eller  blive  tørstige.  Deres 
urin  er  sparsom.  Måske  holder  de  op  med  at  lade 
vandet,  eller  måske  bliver  urinen  meget  mørk.  De  ka- 
ster op  eller  har  diaré.  Den  bløde  plet  på  et  spædbarns 
hoved,  vil  synke  indad.  Øjnene  synker  måske  ind  i 
hovedet,  og  der  kommer  ingen  tårer.  Der  kan  ske  et 
pludseligt  vægttab. 

Verdenssundshedsorganisationen  anbefaler  en  sær- 
lig drik,  som  gives  til  mennesker,  der  er  dehydrerede. 
Denne  genhydrerende  drik  er  det  bedste  middel  til  et 
menneske,  som  er  dehydreret,  fordi  den  erstatter  suk- 
keret og  de  salte,  som  er  så  vigtige,  og  som  kroppen 
har  mistet. 

Dehydrering  kan  i  reglen  forebygges,  hvis  patienten 
får  masser  af  væske  eller  noget  genhydrerende  at  drikke, 
ved  det  første  tegn  på  dehydrering.  Det  er  især  vigtigt 
for  små  børn  med  tynd  mave. 

Genhydrerende  drik 


NATRON 


2  spiseskefulde  sukker,  1/4  teskefuld  salt  og  1/4  te- 
skefuld natron  til  en  liter  vand.  Hvis  I  ikke  har  natron, 
kan  I  bruge  1/4  teskefuld  salt  mere.  Det  er  meget  vig- 
tigt at  bruge  det  nøjagtige  kvantum  af  alle  ingridiens- 
erne  til  den  genhydrerende  drik.  Smag  på  drikken  før 
den  gives  for  at  sikre,  at  den  ikke  er  mere  salt  end  tårer. 


Hvis  I  har  det,  kan  I  tilsætte  saften  fra  en  appelsin,  en 
moset  banan  eller  vandet  fra  en  kokosnød. 

Lad  den  dehydrerede  person  få  en  mundfuld  af 
drikken  hvert  femte  minut,  dag  og  nat,  til  urinen  er 
normal.  En  stor  person  behøver  mindst  3  liter  væske  i 
døgnet.  Et  lille  barn  behøver  mindst  1  liter  væske  i 
døgnet,  eller  et  glas  for  hver  gang  det  har  haft  tynd 
afføring. 

Bliv  ved  med  at  give  den  genhydrerende  drik,  i  små 


mundfulde,  selv  om  patienten  kaster  op.  Alt  det,  der 
drikkes,  kommer  ikke  op  igen.  Hvis  patienten  får  det 
værre  eller  ikke  lader  vandet  inden  for  4-6  timer,  må 
I  søge  kyndig  hjælp,  så  væsken  kan  indgives  som 
dråber  i  en  blodåre  (drop). 

Samtidig  med  den  genhydrerende  drik  gives  der 
fortsat  mad  -  brystbørn  ammes.  I  visse  lande  kan  man 
købe  små  poser  med  „genhydrerende  salte",  lige  til  at 
blande  med  vand  (som  regel  1  liter).  Disse  salte  er  vel- 
egnede, men  hvis  de  ikke  fås,  kan  kloge  mødre  selv 
lave  deres  genhydrerende  drik  derhjemme.  Hvis  I  ikke 
har  det,  som  I  behøver  til  en  genhydrerende  drik,  så 
giv  rent  vand,  frugtsaft  eller  tynd  suppe,  indtil  I  kan  få 
fat  i  den  særlige  drik.  Det  er  klogt  altid  at  have  ingredi- 
enserne til  en  sådan  drik  hjemme  sammen  med  det 
forråd,  som  den  beredte  familie  bør  have  ifølge  pla- 
nen. □ 


Hjælpeforeningens  hovedpræsidentskab  opfordrer  alle  familier  til  at  lære, 
hvordan  man  identificerer  og  behandler  dehydrering.  I  hjælpeforeningen 
kunne  man  have  en  miniklasse,  hvor  man  lærer  at  kende  tegnene  på 
dehydrering,  og  hvordan  man  laver  en  genhydrerende  drik 

ISÆR  FOR  UNGE 


Det  virker  utroligt,  at  den  menneskelige  hjerne 
kan  oplagre  en  kvadrillion  oplysningsenhe- 
der.  Hvis  det  er  sandt,  selv  hvis  man  regner 
med  10-12  fejlenheder,  hvordan  kan  det  så  være,  at  det 
er  så  svært  at  lære  de  13  trosartikler  udenad,  missio- 
nærlektierne eller  det  vi  lærer  i  biologiklassen? 

Jeg  finder  det  ligeså  forbløffende,  at  der  er  en  så 
nær  forbindelse  mellem  minder  og  sindsstemninger, 
minder  og  vidnesbyrd,  minder  og  forbilleder,  minder 
og  tanker,  samt  minder  og  dig.  Lad  mig  fortælle  jer 
nogle  tanker  om  disse  fem  forbindelser  i  et  evangelisk 
sammenhæng. 

Minder  og  sindsstemninger 

Minder  er  ifølge  eksperterne  ofte  betinget  af  vor 
sindsstemning.  De,  som  kun  husker  de  skuffende  ople- 
velser i  livet,  har  en  tendens  til  at  blive  bitre  og  kyniske. 
De,  som  kun  husker  deres  fjender  og  de  kræfter,  som 
går  dem  imod,  mister  modet.  De,  som  kun  husker  de 
ulykker,  der  er  sket  dem,  vil  måske  fortsat  kæmpe  med 
verden.  Men  de,  der  husker  det  positive  og  det  op- 
muntrende, forbliver  lyse  og  optimistiske  i  sindet. 

Jeg  husker  en  missionær,  som  jeg  arbejdede  sammen 
med.  Han  havde  en  meget  ubehagelig  måde  at  opstille 
tingene  på.  Han  var  tilsyneladende  helt  opslugt  af 
ubehagelige  minder,  der  tyngede  ham.  Disse  minder 
påvirkede  hele  hans  syn  på  livet.  Hvor  må  det  være 
frygteligt  for  et  menneske  at  gå  gennem  livet,  og  få 
alting  forvrænget  på  grund  af  negative  minder. 

Jeg  ved  ikke  hvilket  humør  Enos  var  i,  da  han  gik  ud 
i  skoven  for  at  jage  dyr  og  havde  sin  kamp  med  Gud. 
Man  fristes  til  at  tro,  at  han  led  af  en  slags  depression, 
fordi  han  ikke  havde  fået  tilgivelse  for  sine  synder. 
Men  efterhånden  som  han  stimulerede  sine  minder 
ved  at  genkalde  sig  de  ord,  som  hans  far  havde  fortalt 
ham  om  evigt  liv,  og  tænkte  på  de  helliges  glæde,  så 
spredtes  de  mørke  skyer.  Enos  bad  og  udøvede  tro,  og 
derfor  var  han  opløftet,  da  han  forlod  skoven,  lettet 
for  sin  byrde  (se  Enos  1 : 1-8). 

Da  Alma  og  hans  venner  forsøgte  at  ødelægge  Guds 
kirke,  viste  en  hellig  engel  sig  for  dem  og  irettesatte 
dem.  Alma  siger,  at  da  han  ihukom  alle  sine  synder. 

blev  han  slået  med  evige  kvaler.  Men  så  huskede  han 
alt  det,  som  hans  far  havde  profeteret  om  Kristi  forso- 
ning, og  så  skete  der  noget  forunderligt.  Han  sagde: 
„Og  da  jeg  tænkte  således,  mindedes  jeg  ikke  længere 
mine  kvaler,  og  jeg  oprørtes  ikke  mere  ved  erindringen 
om  mine  synder. 

Og  hvilken  glæde  og  hvilket  forunderligt  lys  så  jeg 
ikke;  ja,  min  sjæl  blev  fyldt  med  glæde,  lige  så  store 
som  min  kval  havde  været. 

Ja,  jeg  siger  dig,  min  søn,  at  intet  kunne  være  så 
smerteligt  og  så  bittert,  som  min  kval  var.  Og  atter  siger 
jeg  dig,  min  søn,  at  på  den  anden  side  kan  intet  være 
så  lifligt  og  sødt,  som  min  glæde  var"  (Alma  36:19-21). 

Lad  mig  spørge  jer,  om  I  tillader  jeres  sind  at  gemme 
på  fortidens  sorger  og  ulykker,  og  gøre  jer  blinde  for 
alt  muligt  andet?  Eller  husker  I  det  gode  og  opmuntren- 
de, som  gør  jeres  liv  lyst  og  optimistisk?  Hvordan  er  je- 
res sindsstemning  i  forbindelse  med  jeres  minder?  Husk 
-  minderne  er  jeres,  og  det  er  jer,  der  bestemmer  jeres 
sindsstemning. 

Minder  og  vidnesbyrd 

I  vor  missionærgerning  beder  vi  ofte  vore  undersøg- 
er-venner om  at  få  et  vidnesbyrd,  ved  at  læse  Mor- 
mons Bog  og  bede  om  kundskab  vedrørende  indholdet 
af  denne  bog.  Vi  henviser  til  Moroni,  kapitel  1 0,  vers 
3-5.  Vi  siger  i  reglen  til  vore  venner:  „Læs  bogen  og 
bed  Gud  fortælle  jer,  om  den  ikke  også  er  sand."  Og 
derpå  lover  vi  det,  som  der  står  i  bogen:  „Sandheden 
deraf  (vil  blive  åbenbaret)  for  jer  gennem  den  Hellig- 
ånds kraft." 

Jeg  siger  ikke,  at  det  er  forkert  af  nogen  at  anvende 
ovennævnte  fremgangsmåde,  men  jeg  vil  foreslå  jer  en 
bedre  og  mere  vellykket  metode.  Lad  mig  læse  disse 
skriftsteder  og  fremhæve  fire  trin  til  et  vidnesbyrd, 
hvoraf  to  ofte  bliver  glemt: 

„Når  I  (!)  læser  disse  ting  .  .  .  ønsker  jeg,  at  rådejer  til 
at  (2J  erindre,  hvor  barmhjertig  Herren  har  været  mod 
menneskenes  børn  fra  Adams  skabelse  helt  ned  til  den 
tid,  da  I  modtager  disse  ting,  og  at  I  (3)  overvejer  det  i 
hjertet. 

.  .  .  (jeg)  formaner .  .  .  jer  til  at  (4)  adspørge  Gud  .  .  . 


Ældste  Carlos  E.  Asay 

De  Halvfjerds'  Første  Kvorum 


Når  tingene  pas- 
ser sammen  på 
en  forståelig 
måde,  stimuleres  tanker- 
ne, minderne  vækkes  og 
hjertet  beredes  til  at  rea- 
gere på  Åndens  hvisken. 

om  disse  ting  ikke  er  sande;  og  .  . .  han  (vil)  åbenbare 
sandheden  deraf  for  jer  gennem  den  Helligånds  kraft" 
(Moroni  10:3-4.  Fremhævelser  tilføjet). 

Jeg  fremhæver  erindre  og  overveje.  Det  gør  jeg,  for- 
di jeg  føler  så  stærkt,  at  hvis  man  læser  det  hele  samlet, 
uden  at  erindre  det  og  overveje,  hvordan  det  passer 
ind  i  den  guddommelige  plan,  har  man  tendens  til  at 
blive  forvirret  i  stedet  for  oplyst.  Man  oplyses  og  bliver 
åbenbaret  sandheden,  når  tingene  passer  sammen  på 
en  forståelig  måde.  Derved  stimuleres  tankerne,  mind- 
erne vækkes  og  hjertet  beredes  til  at  reagere  på  Ånd- 
ens hvisken. 

Ammon  fremlagde  mange  sandheder  for  kong  La- 
moni,  før  kongen  omvendte  sig.  Blandt  andet  dette: 

„.  . .  (han)  begyndte  ved  Adams  skabelse  og  fortalte 
ham  alt  om  menneskets  fald  og  .  . .  forelagde  ham  fol- 
kets optegnelser  og  hellige  skrifter,  som  var  talte  ved 
profeterne"  (Alma  18:36). 

Aron  gjorde  noget  lignende  over  for  Lamonis  fader. 
Han  talte,  ligesom  Ammon,  om  Adam,  faldet,  forløs- 
ningsplanen  og  Kristi  forsoning.  Alt  dette  gjorde  de  for 
at  sætte  tingene  i  det  rette  perspektiv  og  for  at  skabe 
en  grundvold,  hvorpå  der  kunne  bygges  et  vidnes- 
byrd. 

Hvis  dit  vidnesbyrd  med  tiden  svækkes  eller  begyn- 
der at  vakle,  hvorfor  så  ikke  erindre  dig  Herrens  god- 
hed? Hvis  du  erindrer  dig  det  positive,  kan  du  måske 
opleve  den  åndelige  helbredelse,  som  kong  Lamoni  og 
hans  far  oplevede.  Hvor  er  det  dog  opløftende  at  medi- 
tere over  Guds  barmhjertighed,  og  hvor  virker  det  dog 
helbredende  at  erindre  sig  Kristi  evige  gaver! 

Minder  og  forbilleder 

De  fleste  af  os  er  blevet  dybt  påvirket  af  andre 
mænd  og  kvinder.  Jeg  formoder  at  det  er  sådan,  det 
skal  være.  Ældste  James  E.  Talmage  skrev  engang,  at 
Faderens  oprindelige  hensigt  var:  „at  påvirke  jordens 
indbyggere  gennem  sunde  lærdomme  og  værdigt  eks- 
empel og  så  lade  dem  vælge  frit"  (James  E.  Talmage: 
Trosartiklerne,  s.  52.  Fremhævelse  tilføjet). 

Jeg  gætter  på,  at  vi  allesammen  har  et  forbillede  eUer 
en  helt  bagest  i  vore  erindringer.  I  har  måske  mange. 
I  tænker  måske  på  jeres  forbillede  fra  tid  til  anden  og 
henter  nødvendig  inspiration  fra  ham  eller  hende. 
Det  sker  måske  især,  når  I  skal  træffe  beslutninger,  der 
virker  særligt  vanskelige. 

Helaman  kendte  værdien  af  minder  og  forbilleder. 


for  han  gav  sine  sønner  følgende  instruktioner: 

„. .  .jeg  har  givet  jer  vore  første  forældres  navne, 
som  kom  ud  fra  Jerusalems  land;  og  dette  har  jeg  gjort, 
for  at  I,  når  I  tænker  på  jeres  navne,  at  I  da  kan  erindre 
dem,  og  at  I,  når  I  erindrer  dem,  da  kan  erindre  deres 
gerninger,  og  at  I,  når  I  erindrer  deres  gerninger,  da 
kan  vide,  hvorfor  det  er  sagt  og  ligeledes  skrevet,  at  de 
var  gode. 

Derfor  ønsker  jeg,  mine  sønner,  at  I  skal  gøre  det, 
der  er  godt,  så  at  der  kan  siges  og  skrives  om  jer,  lige- 
som der  blev  sagt  og  skrevet  om  dem"  (Helaman  5:6-7). 
I  må  ikke  forkludre  jeres  minder  med  erindringer  om 
mænd  eller  kvinder  med  et  tvivlsomt  rygte.  De  vil  skuf- 
fe jer  og  trække  jer  nedad.  I  må  hellere  give  de  aller- 
bedste mennesker  en  udvalgt  plads  i  jeres  tanker,  så 
I  beslutter  jer  til  at  vandre  i  deres  fodspor  og  holdejer 
indenfor  deres  område,  hver  gang  I  tænker  på  dem. 

Minder  og  tanker 

Vort  sind  består  stort  set  af  de  tanker,  vi  putter  ind  i 
det.  Det  er  sikkert  ingen  forbløffende  kendsgerning  - 
det  ved  enhver  tilsyneladende.  Men  alligevel  læser  folk 
stadigvæk  pornografi,  ser  tvetydige  film  og  synger  san- 
ge med  upassende  tekster.  Alt  dette  oplagres  i  sindet 
og  vil  besmitte  minderne,  om  vi  er  klar  over  det  eller  ej. 

Det  er  svært  for  mig  at  forstå,  hvordan  nogle  af 
kirkens  medlemmer  åbenlyst  kan  ignorere  følgende 
guddommelige  formaning: 

„.  . .  pryd  altid  dine  tanker  med  dyd,  da  skal  du  have 
større  frimodighed  for  Guds  åsyn,  og  præstedømmets 
lære  skal  falde  på  din  sjæl  som  himlens  dug. 

Den  Helligånd  skal  være  din  stadige  ledsager  og  dit 
scepter  retfærdighedens  og  sandhedens  scepter"  (L&P 
121:45-46). 

Hvilken  guldgrube  vi  har  i  disse  skriftsteder!  Hvilket 
menneske,  som  har  sin  sunde  fornuft,  vil  sætte  dette 
betroede  løfte  i  fare  -  præstedømmets  lære  og  Hellig- 
åndens ledsagelse? 

Lad  være  med  at  blive  slaver  af  ødelæggende  og 
nedbrydende  tanker.  De  kan  være  lige  så  stærke  og 
invaliderende  som  Satans  jernlænker. 

Glem  ikke,  at  dine  minder  og  tanker  er  uadskilleligt 
forbundet;  det  ene  løber  ind  i  det  andet.  Pryd  derfor 
dine  tanker  med  dyd,  tæl  dine  velsignelser  og  slå  følge 
med  de  store  tanker,  som  er  udsprunget  i  menneskenes 
sind.  Gør  du  det,  vil  du  bygge  dig  en  helligdom  af  dejli- 
ge minder. 


Du  har  penslen  og  palet- 
ten i  hånden  -  pas  på  at 
anvende  de  rette  farver, 
når  du  maler  dine  minder. 

Minder  og  dig 


Det  siges,  at  Gud  gav  os  minder,  for  at  vi  kunne  ny- 
de erindringen  om  roser  ved  vintertid.  Det  er  også  såle- 
des, at  vi  ikke  kunne  være  os  selv  til  enhver  tid,  uden  vi 
havde  minder.  Jo  flere  minder  vi  har,  des  mere  har  vi 
af  os  selv. 

Jeg  forstod  ikke  fuldt  ud  mindernes  betydning,  før 
jeg  med  andres  hjælp  begyndte  at  samle  min  personli- 
ge historie.  Jeg  gav  min  kone  et  udkast  og  bad  hende 
om  at  redigere  det.  Jeg  sagde  til  hende:  „Du  kender 
mig  bedre  end  jeg  selv  gør,  så  vær  venlig  at  læse  ma- 
nuskriptet omhyggeligt  og  foretag  dine  rettelser."  En 
halv  time  senere,  da  jeg  gik  ind  til  hende  for  at  se, 
hvordan  det  gik,  græd  hun.  Jeg  sagde:  „Du  godeste,  er 
det  så  galt?"  „Nej,"  svarede  hun,  „det  er  så  godt!"  „Har 
du  ændret  noget?"  spurgte  jeg.  „Nej,"  svarede  hun, 
„det  er  dine  ord,  og  jeg  ønsker  ikke  at  slette  noget  eller 
fjerne  dig  fra  dine  egne  optegnelser." 

Senere  gav  vi  hvert  af  vore  børn  et  indbundet  eks- 
emplar af  min  historie.  Vi  regnede  begge  med,  at  det 
ville  blive  anbragt  på  en  hylde  og  kun  læst  engang 
imellem.  Men  for  et  par  uger  siden  sagde  en  af  vore 
døtre  til  mig:  „Far,  jeg  elsker  dig  så  højt."  Jeg  troede,  at 
der  var  noget  galt  og  spurgte:  „Hvorfor  siger  du  det?" 
Hun  forklarede:  „Det  er  din  personlige  historie;  jeg  har 
læst  om  dig  og  dit  liv."  Hun  tilføjede:  „Jeg  vidste  ikke 
noget  om  alt  det,  som  du  har  gjort  og  oplevet." 

Har  vi  ikke  også  læst,  at  de  optegnelser  som  blev  ført 
i  gamle  dage,  berigede  folks  minder?  Således  er  det  na- 
turligvis. Optegnelser  er  med  til  at  bevare  sproget,  sikre 
andheden  og  inspirere  fremtidige  læsere,  dersom  de  er 
ført  ordentligt. 

Ville  det  ikke  være  en  skam,  hvis  jeres  børn  og  bør- 
nebørn gik  glip  af  den  del  af  jer,  som  I  kunne  have  ned- 
skrevet? Sørg  for  at  ladejeres  inderste  tanker,  dybeste 
følelser  og  oprigtige  vidnesbyrd  gå  videre  til  jeres  efter- 
kommere, sammen  med  andre  smukke  ting  i  livet.  I 
skylder  den  opvoksende  generation  denne  velsignelse 
og  mere  til. 

Der  kunne  siges  meget  mere  om  minder  og  erindrin- 
ger, i  forbindelse  med  jer  og  Jesu  Kristi  evangelium.  Jeg 
har  for  eksempel  ikke  sagt  noget  om,  at  det  er  nødven- 
digt at  erindre  sig  de  hellige  pagter,  vi  har  indgået,  og 
de  ordinanser  vi  har  påtaget  os.  Jeg  har  heller  ikke  sagt 
noget  om,  hvilken  rolle  sådanne  erindringer  spiller  på 
dommens  dag. 

Jeg  beder  til,  at  I  vil  helliggøre  jer  ved  at  omvende  jer 

og  tro  på  Guds  løfte  om,  at  ham,  „der  omvender  sig  fra 
sine  synder,  ham  er  de  forladt,  og  jeg.  Herren,  kommer 
dem  ikke  mere  i  hu"  (L&P  58:42). 

Jeg  beder  samtidig  til,  at  I  vil  leve,  så  at  jeres  navn  vil 
stå  på  listen  over  de  retfærdige  og  i  den  bog,  „skrevet 
for  ham,  for  at  de  kunne  ihukommes,  som  frygter 
Herren  og  tænker  på  hans  navn"  [3  Nephi  24:16). 

Jeg  vidner  om,  at  minder  er  betydningsfulde.  De 
danner  vores  sindsstemning.  De  har  noget  at  gøre  med 
vidnesbyrd.  Der  bør  være  retfærdige  forbilleder  imel- 
lem dem.  De  produceres  selvfølgelig  i  vore  tanker  og 
bliver  i  den  sidste  ende  til  det,  som  vi  er.  □ 

(Fra  en  tale  holdt  på  Brigham  Young  University) 


Glem  ikke, 

at  dine  minder  og 

tanker  er  uadskilleligt 

forbundet.  Det  ene  løber 

efter  det  andet. 
Pryd  derfor  dine  tanker 

med  dyd,  tæl  dine 

velsignelser  og  slå  følge 

med  de  store  tanker, 

som  er  udsprunget 

i  menneskenes  sind. 


Genevieve  Van  Wagenen 


Tag 

intet  for 

Givet 


Forestil  dig,  at  du  blev  invite- 
ret ud  at  sejle  med  dine 
venner.  Der  sker  uheldigvis 
en  ulykke  og  båden  begynder  at 
synke.  Du  har  brug  for  noget, 
som  kan  holde  dig  flydende.  Der  er  en 
masse  redningsudstyr  om  bord  -  puder, 
bælter,  ringe  og  forskellige  veste 
og  jakker.  Ville  du  gribe  det  første  og  det  bedste  for  at 
redde  livet?  Ville  du  være  tilfreds  med  hvad  som  helst? 
Ville  du  mene,  at  det  altsammen  tjente  det  samme 
formål,  og  at  det  ene  kunne  være  lige  så  godt  som  det 
andet? 

Indtil  for  nylig  villejeg  have  sagt,  at  det  ene  rednings- 
udstyr kunne  være  lige  så  godt  som  det  andet.  Men  det 
gør  jeg  ikke  mere!  Hvorfor  har  jeg  ændret  mening? 

Jeg  var  for  nylig  til  en  udstilling  med  sikkerhedsud- 
styr, hvor  der  var  lagt  vægt  på  forebyggelse  af  ulykker. 
Sikkerhed  på  vandet  var  det,  som  fængslede  mig  mest. 
Der  var  mange  forskellige  kendte  redningsmaterialer. 
Alle  materialerne  var  forsynet  med  et  skilt,  hvor  der 
stod  ét  eneste  ord  med  blokbogstaver.  Der  stod  „JA"  - 
og  det  gjaldt  for  det  sikkerhedsudstyr  som  var  god- 
kendt. På  det  udstyr,  som  ikke  var  godkendt,  stod  der 
„Nej".  Jeg  var  forbløffet.  Jeg  troede,  at  alt  udstyr  var 
godkendt  og  kunne  frelse  livet  for  mennesker  under  en 
ulykke.  Manden,  der  stod  for  udstillingen,  sagde:  „De 
fleste  mennesker  tror,  at  alt  sikkerhedsudstyr  er  fuld- 
kommen sikkert,  men  det  er  fordi  de  tager  tingene  for 
givet.  Det  er  ulykken  ved  det.  Fremfor  at  holde  dig 


flydende,  vil  noget  af  dette 
udstyr  suge  vand,  det  vil  tynge 
ned  og  medvirke  til  en  druk- 
neulykke." 
Han  viste  os  forskelligt  udstyr, 
som  var  stemplet  med  „Ja"  og 
sagde:  „Hvis  du  ønsker  at  sikre  dig,  så  brug 
kun  godkendt  udstyr." 

Da  jeg  kørte  hjem,  tænkte  jeg  på,  hvor  dum  jeg  hav- 
de været,  da  jeg  troede  at  alt  sikkerhedsudstyr  var  det 
samme.  Jeg  begyndte  at  spekulere  på,  om  jeg  havde 
dannet  mig  andre  forkerte  meninger  om  noget,  som 
kunne  være  farligt.  Så  blev  jeg  slået  af  en  sammenlig- 
ning, som  pludselig  faldt  mig  ind.  Der  er  så  mange  for- 
skellige livsfilosofier,  men  de  kan  ikke  allesammen  føre 
til  frelse.  Nogle  er  måske  endda  dødsfælder. 

En  populær  filosof  fra  vor  tid  lærer  os,  at  vi  skal  ud- 
søge os  „det  bedste".  Har  I  nogen  sinde  hørt  nogen  si- 
ge: „Hvis  du  synes,  at  det  er  godt,  så  gør  det"?  Nogle 
mener,  at  det  ikke  gør  så  meget  om  man  lyver,  snyder 
eller  stjæler  -  så  længe  man  ikke  bliver  taget  i  det.  Og 
overalt  ser  vi  budskabet:  en  mands  succes  afhænger  af, 
hvor  mange  penge  han  tjener.  Men  selv  om  disse  filo- 
sofier, og  mange  som  dem,  ofte  pakkes  ind  så  de  virker 
tillokkende  og  ser  særdeles  indbydende  ud,  så  kan  de 
ikke  frelse  os. 

Evangeliets  frelsende  principper,  som  Jesus  Kristus 
og  hans  profeter  belærer  om,  ser  helt  anderledes  ud. 
Prøv  at  sammenligne:  „Alt  hvad  I  vil,  at  menneskene 
skal  gøre  mod  jer,  det  samme  skal  I  gøre  mod  dem" 

(Mattæus  7:12);  „Du  skal  elske  din  næste  som  dig  selv" 
[Markus  12:31);  „Ugudelighed  har  aldrig  været  lykke" 
(Alma  41 :  10);  og  „Ingen  succes  andre  steder  kan  erstat- 
te fiasko  i  hjemmet"  (David  O.  McKay). 

Det  er  ikke  alle  filosofier,  der  fører  til  evigt  liv.  Frelse- 
ren sagde,  at  menneskeskabte  trosbekendelser  ikke  har 

magt  til  at  frelse.  „De  dyrker  mig  forgæves når  de 

fører  lærdomme,  som  kun  er  menneskebud"  (Mattæus 
15:9). 

Han  sagde  også:  „Ikke  enhver,  der  siger  til  mig: 


,Herre,  Herre!'  skal  komme  ind  i  Himmeriget,  men  den 
der  gør  min  himmelske  Faders  vilje"  (Mattæus  7:21). 

Der  findes  kun  én  frelsesplan  og  én  vej  til  evigt  liv. 
Tag  intet  for  givet,  især  ikke  når  det  gælder  jeres  evige 
frelsel 

Søg  oplysninger.  Anvend  Jesu  Kristi  og  hans  profe- 
ters lærdomme.  Ifør  jer  Guds  fulde  rustning.  Hvad- 
enten det  gælder  sikkerhed  på  vandet  eller  evig  sikker- 
hed, så  stol  kun  på  det,  der  er  godkendt  og  som  kan 
frelse  jer.  D 

MIN  BEDSTEFARS 

TRE  SØNNER 


Thomas  J.  Griffiths 


Q 


Jeg  var  lige  fyldt  12  år  og  var  til  interview  hos  min 
biskop,  før  jeg  skulle  ordineres  til  diakon.  Min  far, 
der  havde  været  biskop  nogle  få  år  tidligere,  ordine- 
rede mig.  I  sin  bøn  velsignede  han  mig  med,  at  jeg 
ville  påskønne  dem,  der  havde  gjort  det  muligt  for 


Paul  Mann 


mig  at  nyde  kirkens  velsignelser,  især  præstedømmet. 

Eftersom  jeg  kun  var  12  år,  forstod  jeg  ikke  helt, 
hvad  han  mente.  Søndagen  efter  var  jeg  med  til  at  om- 
dele nadveren.  Min  mor  pylrede  omkring  mig,  for  at  se, 
om  jeg  var  ordentlig  klædt  på  til  lejligheden,  mens  min 
far  smilende  så  til. 

Jeg  må  indrømme,  at  det  var  en  interessant  og 
spændende  begivenhed.  Når  jeg  nu  var  diakon,  så 
betød  det,  at  jeg  var  ved  at  være  voksen,  og  det  var  en 
dejlig  tanke. 

Efter  frokosten  den  dag,  kom  min  far  til  mig  med  en 
slægtsbog  i  hånden.  Han  forklarede,  at  det  var  min 
bedstefars  mindebog  eller  livshistorie.  Han  boede  i 
Wales. 

„Jeg  vil  gerne  have,  at  du  læser  den,"  sagde  han, 
„især  de  sidste  sider."  Og  dermed  lagde  han  bogen  på 
bordet  foran  mig  og  gik. 

Men  hvordan  skulle  en  1 2-års  dreng  nu  få  lyst  til  at 
læse  i  en  gammel  bog  som  denne,  når  kammeraterne 
ventede  udenfor  for  at  lege?  Der  var  kun  én  rimelig 
grund  til  at  jeg  skulle  læse  den,  og  det  var,  at  min  far 
ønskede  det.  Han  havde  lagt  et  mærke  ind  ved  den 
side,  som  han  ønskede,  at  jeg  skulle  læse  først. 

Og  så  læste  jeg  følgende: 

Det  er  november  og  koldt  udenfor.  Jeg  kan  høre  vind- 
ens susen  i  træerne  ude  i  skoven.  Jeg  sidder  foran  ka- 
minen i  min  gamle  læderstol,  med  mors  gamle,  strikke- 
de sjal  over  skødet.  Der  står  et  lille  bord  ved  siden  af 
mig,  og  jeg  skriver  på  en  linieret  skriveblok.  Der  er  stor 
plads  mellem  linierne,  fordi  jeg  ikke  længere  kan  se  så 
godt,  som  jeg  kunne  engang.  Flammernes  dans  virker 
stimulerende  på  mine  tanker,  og  jeg  mindes  de  år,  hvor 
min  elskede  hustru  og  jeg  tilsluttede  os  kirken.  Vinden 
blæste  udover  havet,  da  vi  gik  ud  til  kysten  i  Wales. 
Bess  var  ikke  så  rask,  hun  ventede  et  barn  og  var 
bekymret  for,  hvordan  det  kolde  vand  ville  påvirke 
hende  og  det  ufødte  barn.  Den  præsiderende  ældste 
velsignede  hende  og  sagde,  at  alt  ville  gå  godt,  og  at 
det  kolde  vand  ikke  ville  gøre  skade.  Og  det  skete  også 
således.  Andre  steder  i  min  historie  har  jeg  skrevet  om 
de  forfølgelser,  vi  måtte  igennem,  men  nu  må  jeg 
fortælle  om  mine  tre  sønner. 

William  er  vores  førstefødte,  og  hans  mor  og  ham 
knyttede  lige  fra  begyndelsen  et  stærkt  bånd  imellem 
sig.  Mens  han  endnu  var  ung,  døde  hun  pludselig,  og 
han  var  knust.  Han  var  ikke  længere  den  ubekymrede 
unge  mand,  som  vi  kendte  før.  Han  blev  stille  og  inde- 
sluttet. Så  en  dag  kom  han  til  mig  og  sagde:  „Far,  jeg 


har  beslutttet  mig  til  at  rejse  hjemmefra,  og  tage  til 
Amerika.  Jeg  vil  til  Zion,  hvor  de  hellige  bor.  Jeg  har 
søgt  om  visum,  og  når  jeg  får  det,  så  rejser  jeg."  Om- 
kring et  år  senere  fik  William  sit  visum,  og  han  gjorde 
forberedelser  til  at  rejse. 

Så  kom  afrejsedagen.  Hvordan  skal  jeg  kunne  be- 
skrive den  dag?  Jeg  stod  på  dørtrinet  til  mit  lille  hus  på 
bakketoppen,  og  så  ham  gå  ned  ad  bakken  med  sin 
kuffert  på  skulderen.  Jeg  vidste,  at  jeg  aldrig  ville  få 
ham  at  se  mere,  og  noget  af  mig  drog  afsted  sammen 
med  ham.  Ville  jeg  savne  ham?  Ville  jeg  savne  solen, 
dersom  den  ikke  stod  op  over  bjergene  foran  mit  vin- 
due? Han  var  min  førstefødte  søn,  og  havde  levet  et 
eksemplarisk  liv  i  tro  og  ydmyghed.  Han  var  fredsstifte- 
ren i  familien.  Dagene  gik,  og  smerten  i  mit  hjerte  blev 
lettere  at  bære.  Hans  breve  kom  regelmæssigt,  og  de 
handlede  om  hans  glæde  over  at  være  sammen  med 
de  hellige.  Året  efter  sagde  min  anden  søn,  John,  en 
dag  under  middagen:  „Far,  jeg  har  besluttet  mig  til  at 
rejse  over  til  min  bror  i  Amerika.  Jeg  har  ansøgt  om 
visum." 

Jeg  kiggede  på  denne  dreng,  som  endnu  knap  kun- 
ne kaldes  en  mand.  Hvor  var  han  dog  meget  anderle- 
des end  sin  bror.  Han  var  en  flot  ung  mand,  med  mørkt 
hår,  der  krøllede  en  lille  smule.  Han  havde  et  charmer- 
ende smil  og  var  populær  blandt  pigerne.  Han  minde- 
de på  en  måde  om  mig  selv  som  ung  mand.  Jeg  var 
også  mørkhåret  med  en  smule  krøller,  og  jeg  var  også 
populær  hos  pigerne.  Men  da  Bess  kom,  stjal  hun  mit 
hjerte.  Jeg  fulgte  ham  til  toget  og  sagde  farvel  til  ham. 
Mine  tårer  faldt  ned  på  hans  skuldre,  da  toget  rullede 
ind  på  stationen.  Da  det  kørte  bort,  følte  jeg  det  som 
om,  at  noget  at  mit  liv  forsvandt  sammen  med  toget. 

Spadsereturen  hjemad  var  den  mest  ensomme  tur, 
jeg  har  gået  i  mit  liv.  Jeg  måtte  kæmpe  hårdt  for  at  slip- 
pe af  med  bitterheden  i  mit  hjerte.  Det,  som  jeg  elskede 
højest  i  verden  -  mine  to  sønner  -  havde  Jesu  Kristi  Kir- 
ke af  Sidste  Dages  Hellige  berøvet  mig. 

Min  tredje  søn,  Ivor,  boede  stadig  i  byen.  Det  var 
ikke  meningen,  at  han  skulle  blive  hos  mig  ret  længe. 
Han  var  født  to  måneder  for  tidligt,  og  da  han  blev 
født,  var  han  så  lille,  at  hans  mor  måtte  bære  ham  på 
en  pude.  Han  nåede  at  blive  voksen,  men  led  af  dårligt 
hjerte.  Han  var  familiens  poet,  og  selv  om  han  ikke  var" 
rask,  så  var  han  altid  lykkelig.  Jeg  kan  endnu  høre  ham 
synge  til  træerne  i  skoven,  der  lå  op  til  vort  hus.  Jeg 
husker,  at  vi  fulgtes  ad  ud  i  engen  og  så  ud  over  dalen, 
kun  et  par  dage  før  hans  hjerte  svigtede  ham.  Han  tog 

mig  i  hånden  og  sagde  forsigtigt:  „Hør  engang,  far," 
sagde  han,  og  så  lyttede  vi  til  gøgens  vemodige  kukken 
udover  dalen.  „Er  det  ikke  smukt?  Kukkeren  varsler  det 
kommende  forår,  og  inden  længe  vil  marken  være 
fyldt  med  bellis,  og  fuglene  vil  synge  deres  muntre  me- 
lodier. Åh,  far,  er  det  ikke  en  forunderlig  verden.  Gud 
har  givet  os?" 

Han  døde,  mens  han  sov,  og  blev  begravet  ved  siden 
af  sin  mor  på  den  lille  kirkegård,  der  ligger  på  bakke- 
toppen. 

Begravelsen  var  en  helt  speciel  begivenhed  for  vores 
landsby.  Det  var  den  første  sidste  dages  hellig  begra- 
velse, som  nogensinde  var  foretaget  på  stedet.  Mange 
mennesker  kom  af  nysgerrighed,  men  de  fleste  kom, 
fordi  de  elskede  og  respekterede  Ivor.  Bedemanden, 
Mr.  Jones,  der  var  i  sort  tøj  og  høj  hat,  kom  med  kisten 
på  en  hestevogn,  trukket  af  et  par  sorte  heste. 

Der  var  ikke  ret  langt  til  kirkegården,  og  sørgetoget 
gik  bagefter  vognen.  Det  varede  ikke  længe  før  lands- 
byboerne begyndte  at  synge.  I  begyndelsen  sang  de  så 
sagte,  at  det  lød  som  sommerbrisen  i  bjergene.  Men 
efterhånden  satte  de  tekst  på:  „Mæt  mig,  til  jeg  ikke 
længere  behøver  mere,"  lød  det,  stadig  højere  i  et  stort 
crescendo,  som  bølger,  der  brusede  ind  imod  klippeky- 


sten. Åh  folk,  mit  folk  som  jeg  udgår  fra,  jeres  sørge- 
sang lyder  stadig  i  mit  hjerte,  og  jeg  ved  at  min  søn  og 
min  Bess  hørte  den. 

Da  jeg  kom  hjem  efter  begravelsen,  togjeg  mine 
sønners  breve  op  af  skuffen  og  læste  dem  endnu  en- 
gang. Min  ældste  søn  skrev:  „Jeg  er  nu  højpræsternes 
gruppeleder,  og  jeg  er  tilsynsførende  i  templet.  Jeg  er 
så  taknemmelig,  fordi  du  lærte  mig  evangeliet." 

I  brevet  fra  den  anden  søn  stod  der:  „Jeg  er  så  glad 
i  dag,  for  jeg  er  blevet  ordineret  til  biskop  for  mit  ward. 
Jeg  kan  ikke  takke  dig  nok,  fordi  du  lærte  mig  evan- 
geliet." Ilden  er  ved  at  brænde  ned,  ogjeg  er  træt  i 
hånden,  så  jeg  kan  ikke  skrive  mere  denne  gang. 
De  næste  ord  var  skrevet  med  min  fars  håndskrift: 
Din  bedstefar  døde  et  par  dage  senere,  og  han  blev 
begravet  ved  siden  af  sin  kone  og  sin  tredje  søn. 

Da  jeg  var  færdig  med  at  læse,  så  jeg  at  min  far  stod 
ved  siden  af  mig.  Hans  øjne  var  fugtige  og  det  samme 
var  mine,  men  en  1 2-års  dreng  kan  ikke  være  bedrøvet 
ret  længe  ad  gangen. 
„Far,"  spurgte  jeg,  „var  du  den  anden  søn?" 
„Ja,  min  dreng,  jeg  var  den  anden  søn." 
„Du  har  ikke  mørkt  hår  mere,  men  der  er  stadig  lidt 
krøl  i  det."  □ 

DE  UNGES   FÆLLESTID 


HÅBETS 

BUDSKAB 


Lad  jeres  tanker  være  optaget  af  det  mål  at  være 
Herren  lig,  og  så  vil  I  blive  de  depressive  tanke 
kvit  ijeres  stræben  efter  at  kende  ham  og  gøre  hans 
vilje."  (Præsident  Benson,  Stjernen,  marts  1987,  s.  7). 

„Min  søn,  vær  trofast  i  Kristus; ...  må  (han)  trøste  dig, 
og  må  hans  lidelse  og  død  og  det,  at  han  åbenbarede  sig 
legemligt  for  vore  fædre  samt  hans  barmhjertighed  og 
langmodighed  samt  håbet  om  hans  herlighed  og  om  det 
evige  liv,  bestandig  leve  i  din  erindring"  (Moroni  9:25). 

„Og  håbets  Gud  fyldejer  med  al  glæde  og  fred  i  tro- 
en, så  I  må  blive  rige  i  håbet  ved  Helligåndens  kraft!" 
(Romerne  15:13). 

„Og  nu,  mine  elskede  brødre,  da  vi  ser,  at  vor  barm- 
hjertige Gud  har  givet  os  så  stor  kundskab  om  disse 
ting,  lad  os  ihukomme  ham  og  aflægge  vore  synder  og 
ikke  hænge  med  hovedet;  thi  vi  er  ikke  forkastede" 
(2  Nephi  10:20). 

„Lad  dig  ikke  tynge  af  skændighed,  synd  og  det,  som 
sker  i  verden.  Det  har  ikke  noget  med  Kristus  at  gøre.  Du 
må  ikke  gå  til  i  bekymringer.  Lad  ham  opløfte  dig.  Og 
lad  alt  det,  som  han  står  for,  bestandigt  bo  i  dine  tan- 
ker" (Ældste  Marion  D.  Hanks,  Ensignjuli  1981,  s.  67). 

„Din  fremtid  er  uplettet,  uanset  hvad  du  tidligere  har 
været."  (Præsident  Hugh  B.  Brown,  oktoberkonferen- 
cen 1969). 


„Vi  kan  bevæge  os  fremad  og  opad,  når  vi  har  evan- 
geliet i  vores  liv  og  står  med  fødderne  solidt  på  vejen  til 
det  celestiale  rige.  Der  vi\  være  nogle  tejle  skrænter  un- 
dervejs, men  vor  Herre  og  Frelser,  Jesus  Kristus,  har 
indgået  pagt  med  os  og  lovet  at  tage  hvert  eneste 
skridt  på  vejen  sammen  med  os. 

Dit  håb  kan  bringe  Jesu  Kristi  evangeliums  lys  og  håb 
til  en  problemfyldt  verden,  dersom  du  forener  det  med 
tusinder  af  andres  håb"  (Ardeth  G.  Kapp, 
præsidentinde  for  Unge  Pigers  hovedbestyrelse:  /  Walk 
ByFaith,  s.  24-25.  Deseret  Book  Co,  Salt  Lake  City, 
1987). 

„I  budskabet  om  den  guddommelige  Forløser  er  der 
håb  for  alle,  blandt  andet  dem,  der  føler  sig  fattige  i  ånd- 
en og  nedbrudte,  som  føler  sig  utiltrækkende,  og  at 
ingen  holder  af  dem.  Budskabet  er  det  overvældende 
håb  om  en  genfødsel.  Der  er  stor  frihed  i  at  være  født 
af  Ånden."  (Ældste  James  E.  Faust:  To  Reach  Even  Unto 
You,  s.  44.  Deseret  Book  Co.,  Salt  Lake  City,  1980). 

„Vi  har  håb  i  Kristus  her  og  nu.  Han  døde  for  vore 
synder.  Vore  synder  er  bortvasket  i  dåben  på  grund  af 
ham  og  hans  evangelium.  Synd  og  ugudelighed 
brændes  ud  af  vore  sjæle  med  ild,  og  vi  bliver  rene, 
får  en  ren  samvittighed  og  den  fred  som  overgår  al 
forstand. 

Vi  har  et  evigt  håb  i  Kristus.  Vi  ved,  at  vi  har  fået  dette 
liv,  for  at  vi  kan  forberede  os  til  evigheden."  (Præsident 
Spencer  W.  Kimball,  oktoberkonferencen  1978) 


Steve  Bunderson 


